‘മുല്ലപ്പള്ളിയുടെ ഉള്ളിലുള്ളത് പുറത്തുവന്നു’; രൂക്ഷ വിമര്‍ശനവുമായി കെകെ ശൈലജ\n‘മുല്ലപ്പള്ളിയുടെ ഉള്ളിലുള്ളത് പുറത്തുവന്നു’; രൂക്ഷ വിമര്‍ശനവുമായി കെകെ ശൈലജ\nകെപിസിസി അധ്യക്ഷന് മുല്ലപ്പള്ളി രാമചന്ദ്രന്റെ സ്ത്രീവിരുദ്ധ പരാമര്‍ശത്തില് പ്രതികരിച്ച് ആരോഗ്യമന്ത്രി കെകെ ശൈലജ. മുല്ലപ്പള്ളിയുടെ ഉള്ളിലുള്ളതാണ് പുറത്തുവന്നതെന്ന് കെകെ ശൈലജ പറഞ്ഞു. ബലാത്സംഗം മനുഷ്യത്വത്തിനെതിരെയുള്ള കുറ്റകൃത്യമാണ്. അത് സ്ത്രീയുടെ കുറ്റമല്ലെന്നും മന്ത്രി പറഞ്ഞു. മുല്ലപ്പള്ളിയില്‍നിന്നുണ്ടായത് അങ്ങേയറ്റം സ്ത്രീവിരുദ്ധമായ പരാമര്‍ശമാണ്. ബലാത്സംഗം ചെയ്യപ്പെടുന്ന പെണ്‍കുട്ടി ആത്മാഭിമാനമുണ്ടെങ്കില് ആത്മഹത്യ ചെയ്യണം എന്ന രീതിയിലാണ് മുല്ലപ്പള്ളി സംസാരിച്ചത്. മനുഷ്യ സമൂഹത്തിലെ ഏറ്റവും പൈശാചികവും നിന്ദ്യവുമായ കുറ്റകൃത്യമാണ് ബലാത്സംഗം. സ്ത്രീകളുടെയും പെണ് കുട്ടികളുടെയും അനുവാദമില്ലാതെ അവരുടെ ശരീരത്തില് സ്പര്‍ശിക്കുക, മനസിനെ ആക്രമിക്കുക തുടങ്ങിയവയെല്ലാം […]\n1 Nov 2020 1:39 AM GMT\nകെപിസിസി അധ്യക്ഷന് മുല്ലപ്പള്ളി രാമചന്ദ്രന്റെ സ്ത്രീവിരുദ്ധ പരാമര്‍ശത്തില് പ്രതികരിച്ച് ആരോഗ്യമന്ത്രി കെകെ ശൈലജ. മുല്ലപ്പള്ളിയുടെ ഉള്ളിലുള്ളതാണ് പുറത്തുവന്നതെന്ന് കെകെ ശൈലജ പറഞ്ഞു.\nബലാത്സംഗം മനുഷ്യത്വത്തിനെതിരെയുള്ള കുറ്റകൃത്യമാണ്. അത് സ്ത്രീയുടെ കുറ്റമല്ലെന്നും മന്ത്രി പറഞ്ഞു.\nമുല്ലപ്പള്ളിയില്‍നിന്നുണ്ടായത് അങ്ങേയറ്റം സ്ത്രീവിരുദ്ധമായ പരാമര്‍ശമാണ്. ബലാത്സംഗം ചെയ്യപ്പെടുന്ന പെണ്‍കുട്ടി ആത്മാഭിമാനമുണ്ടെങ്കില് ആത്മഹത്യ ചെയ്യണം എന്ന രീതിയിലാണ് മുല്ലപ്പള്ളി സംസാരിച്ചത്. മനുഷ്യ സമൂഹത്തിലെ ഏറ്റവും പൈശാചികവും നിന്ദ്യവുമായ കുറ്റകൃത്യമാണ് ബലാത്സംഗം. സ്ത്രീകളുടെയും പെണ് കുട്ടികളുടെയും അനുവാദമില്ലാതെ അവരുടെ ശരീരത്തില് സ്പര്‍ശിക്കുക, മനസിനെ ആക്രമിക്കുക തുടങ്ങിയവയെല്ലാം അതീവ നീചമായ കുറ്റകൃത്യമാണ്. അതിന് ഇരയാവുന്ന സ്ത്രീകളും പെണ്‍കുട്ടികളും ആത്മാഭിമാനമുണ്ടെങ്കില് ആത്മഹത്യ ചെയ്യണമെന്ന രീതിയിലുള്ള പരാമര്‍ശം സമൂഹത്തിനാകെ അപമാനകരമാണെന്നും കെകെ ശൈലജ പറഞ്ഞു.\nആക്രമിക്കപ്പെടുന്ന പെണ്‍കുട്ടികളുടെ ജീവന് രക്ഷിക്കാനും മറ്റേത് അക്രമവും നടത്തുന്നതിനേക്കാള് നീചമായ അക്രമം നടത്തിയ അക്രമിയെ ശിക്ഷിക്കുന്നതിനുമാണ് നമ്മള് ആഗ്രഹിക്കുന്നത്. എന്നാല് ആത്മാഭിമാനമുണ്ടെങ്കില് ആത്മഹത്യ ചെയ്യുകയാണ് ചെയ്യുകയെന്നും അല്ലെങ്കില് ആവര്‍ത്തിക്കാതിരിക്കാന് ശ്രദ്ധിക്കുമെന്നുമാണ് മുല്ലപ്പള്ളി പറഞ്ഞത്. സ്ത്രീസമൂഹത്തെക്കുറിച്ച് എങ്ങനെയാണ് ഇത്തരത്തില് സംസാരിക്കാന് സാധിക്കുന്നതെന്നും ശൈലജ ചോദിച്ചു.\nബലാത്സംഗം ചെയ്യപ്പെടുന്നത് സ്ത്രീകള് ശ്രദ്ധിക്കാത്തതുകൊണ്ടല്ല. ഈ സമൂഹത്തിലെ ആധിപത്യ മനോഭാവം കൊണ്ടാണ്. അതിനെ എതിര്‍ക്കുന്നവരാണ് മഹാഭൂരിപക്ഷം സ്ത്രീകളും പുരുഷന്മാരും. അതിനെ എതിര്‍ക്കേണ്ടുന്ന അത്തരം കാര്യങ്ങളില് വ്യക്തമായ നിര്‍ദ്ദേശങ്ങളും അഭിപ്രായങ്ങളും പറയേണ്ടുന്ന ഉന്നത രാഷ്ട്രീയ നേതൃത്വംതന്നെ ഇത്തരം പരാമര്‍ശങ്ങള് നടത്തുന്നത് സമൂഹത്തിന് എത്രത്തോളം അപകടം വിളിച്ചുവരുത്തുമെന്ന് എല്ലാവരും ഓര്‍മ്മിപ്പിക്കണം. ഖേദം പ്രകടിപ്പിച്ചതുകൊണ്ട് മാത്രം കാര്യമില്ല. ഇടക്കിടെ ഇത്തരം പരാമര്‍ശങ്ങള് അദ്ദേഹത്തില്‍നിന്നുണ്ടാകുന്നു എന്നത് അപലപനീയമാണ്. ആരുമിത് ആവര്‍ത്തിക്കരുത്. ഇതിന്റെ വസ്തുത എല്ലാവചരും മനസിലാക്കുകയും ഇത്തരം കാര്യങ്ങളില് അതിശക്തമായ പ്രതിഷേധം ഉണ്ടാവുകയും വേണം. സ്ത്രീകളെയാകെ അപമാനിക്കുന്ന പരാമര്‍ശമാണ് മുല്ലപ്പള്ളി നടത്തിയതെന്നും മന്ത്രി കൂട്ടിച്ചേര്‍ത്തു.\nമുല്ലപ്പള്ളി രാമചന്ദ്രനെ തള്ളി ഷാനിമോള് ഉസ്മാന് എംഎല്‍എയും രംഗത്തെത്തിയിട്ടുണ്ട്. പരാമര്‍ശം ഒരു തരത്തിലും അംഗീകരിക്കാന് കഴിയില്ലെന്ന് ഷാനി മോള് ഉസ്മാന് പറഞ്ഞു.\nഅഭിസാരികയെ ഇറക്കി രക്ഷപ്പെടാമെന്ന് സര്‍ക്കാര് കരുതേണ്ടെന്നും ആത്മാഭിമാനമുള്ള സ്ത്രീയാണെങ്കില് ബലാത്സംഗം ചെയ്യപ്പെട്ടാല് മരിക്കുമെന്നുമായിരുന്നു മുല്ലപ്പള്ളിയുടെ പരാമര്‍ശം.\nകോണ്‍ഗ്രസ് വഞ്ചനാദിനാചരണപ്രതിഷേധ പരിപാടികളില് പങ്കെടുത്തു സംസാരിക്കുകയായിരുന്നു. സംഭവം വിവാദമായതിന് പിന്നാലെ നിര്‍വ്യാജം ഖേദം പ്രകടിപ്പക്കുന്നതായി മുല്ലപ്പള്ളി അറിയിച്ചു.\n‘ആത്മാഭിമാനമുണ്ടെങ്കില് സ്ത്രീകള് പിന്നീട് ബലാത്സംഗം ചെയ്യപ്പെടാതെ നോക്കിയേനെ.എന്നെ ബലാല്‍സംഗം ചെയ്തു എന്ന് പറഞ്ഞു നടക്കുന്ന ഒരു സ്ത്രീയെ കൊണ്ട് വന്ന് യു ഡി എഫിനെതിരെ ആരോപണം ഉന്നയിക്കാനുള്ള വ്യാമോഹം ജനം തിരിച്ചറിയും. പെണ്ണിനെ ഇറക്കി നാണം കെട്ട കളിക്കാണ് സര്‍ക്കാര് ശ്രമിക്കുന്നത്.’ എന്നും മുല്ലപ്പള്ളി പറഞ്ഞിരുന്നു.\nശിവശങ്കര് കാറ്റാടിപ്പാടത്ത് കോടികളുടെ കോടികളുടെ പണമിറക്കിയത് ആരാണെന്ന് അന്വേഷിക്കണമെന്നും ജനങ്ങളെ വഞ്ചിച്ചവരാണ് ഇടത് സര്‍ക്കാര്. ശതകോടീശ്വരന്മാരുമായാണ് മുഖ്യമന്ത്രിയുടെ ബന്ധം. ബിനീഷ് കോടിയേരിയുടെ ഇടപെടലുകളെല്ലാം കോടിയേരി കൂടി അറിഞ്ഞുകൊണ്ടായിരുന്നുവെന്നും മുല്ലപ്പള്ളി ആരോപിച്ചു.


സൗദിയില് കനത്ത മഴ; രണ്ടുമരണം, വിമാനങ്ങള് വഴിതിരിച്ചുവിട്ടു - MALABAR FLASH\nHome Gulf News Saudi Arabia ഗള്‍ഫ് ഗള്‍ഫ് വാര്‍ത്തകള് സൗദിയില് കനത്ത മഴ; രണ്ടുമരണം, വിമാനങ്ങള് വഴിതിരിച്ചുവിട്ടു\nസൗദിയില് കനത്ത മഴ; രണ്ടുമരണം, വിമാനങ്ങള് വഴിതിരിച്ചുവിട്ടു\nജിദ്ദ: ചൊവ്വാഴ്ച പെയ്ത കനത്ത മഴയിൽ സൗദിയുടെ പടിഞ്ഞാറൻ മേഖലയിൽ ജനജീവിതം സ്തംഭിച്ചു. രാവിലെ മുതൽ ജിദ്ദയിൽ മഴ തുടങ്ങിയതോടെ നഗരപാതകളിൽ വെള്ളപ്പൊക്കമുണ്ടായി. വാഹനങ്ങളിലും കടകളിലും ഗോഡൗണുകളിലും വെള്ളം കയറി നാശനഷ്ടങ്ങളുണ്ടായി.[www.malabarflash.com]\nഇടിമിന്നലോടു കൂടിയ ശക്തമായ മഴയാണ് രാവിലെ മുതൽ ഉണ്ടായത്. 481 പേരെ സിവിൽ ഡിഫൻസ് വിവിധയിടങ്ങളിൽ രക്ഷപ്പെടുത്തി എന്നാണ് വൈകുന്നേരം വരെയുള്ള കണക്ക്.\n181 പേർക്ക് ഷോക്കേറ്റതായി റിപ്പോർട്ടുണ്ട്. ഒരാൾ ഷോക്കേറ്റ് മരിച്ചതായും, മറ്റൊരാൾ വീട് തകർന്ന് മരിച്ചതായും പ്രാദേശികപത്രം റിപ്പോർട്ട് ചെയ്തു. 2000ത്തോളം പേർ രക്ഷാസേനയുടെ സഹായം തേടി. വെള്ളക്കെട്ടിനെ തുടർന്ന് ജിദ്ദ- മക്ക എക്സ്പ്രസ് ഹൈവേയിൽ ഗതാഗതം തടഞ്ഞു. നഗരത്തിലെ തുരങ്കങ്ങളിൽ വെള്ളം നിറഞ്ഞുകവിഞ്ഞു.\nജിദ്ദ എയർപോർട്ടിലേക്ക് എത്തിപ്പെടാനാവാത്തതിനാൽ പലരുടെയും വിമാനയാത്ര മുടങ്ങി. യാത്ര മുടങ്ങിയവർക്ക് ടിക്കറ്റ് ചാർജ് തിരിച്ചുകൊടുക്കുമെന്ന് സൗദി എയർലൈൻസ് അറിയിച്ചു. യാത്രികരും പൈലറ്റുമാരും വൈകിയതിനാൽ പല വിമാനങ്ങളും പുറപ്പെടാൻ വൈകി. ജിദ്ദ തുറമുഖത്തിന്റെ പ്രവർത്തനം നിർത്തിവെക്കേണ്ടിവന്നു.\nവിമാനത്താവളത്തിലെ കാലാവസ്ഥ നിരീക്ഷണ ഉപകരണം ഇടിമിന്നലിൽ തകരാറിലായെങ്കിലും പിന്നീട് ശരിയാക്കി. വിദ്യാഭ്യാസ സ്ഥാപനങ്ങൾക്കും ഒാഫിസുകൾക്കും അവധി പ്രഖ്യാപിച്ചതിനാലാണ് അത്യാഹിതങ്ങൾ ഒഴിവായത്.\nസൗദി സമയം ഉച്ചക്ക് മൂന്നു മണിയോടെ മഴ താഇഫ് ഭാഗത്ത് ശക്തമായി. ജനങ്ങൾ വീടുവിട്ടിറങ്ങരുതെന്ന് സിവിൽ ഡിഫൻസ് മുന്നറിയിപ്പ് നൽകി. മക്ക, മദീന, യാംബു എന്നിവിടങ്ങളിലും ശക്തമായ മഴയാണുണ്ടായത്. ഇടിയോടു കൂടിയ മഴയുണ്ടാകുമെന്നും ജാഗ്രത വേണമെന്നും അധികൃതർ തിങ്കളാഴ്ച മുന്നറിയിപ്പ് നൽകിയിരുന്നു. വലിയ മുന്നൊരുക്കങ്ങളാണ് സർക്കാർ ഏർപ്പെടുത്തിയിരുന്നത്.


രണ്ട് വയസുകാരി മകളുമായി മൃഗങ്ങളുടെ വാസസ്ഥലത്തേയ്ക്ക് അതിക്രമിച്ചു കയറി; പാഞ്ഞടുത്ത് ആന, ഓടുന്നതിനിടെ കൈയ്യില് നിന്ന് കുഞ്ഞ് വീണു! ഒടുവില് അത്ഭുത രക്ഷ - BIGNEWSLIVE | Latest Malayalam News\nരണ്ട് വയസുകാരി മകളുമായി മൃഗങ്ങളുടെ വാസസ്ഥലത്തേയ്ക്ക് അതിക്രമിച്ചു കയറി; പാഞ്ഞടുത്ത് ആന, ഓടുന്നതിനിടെ കൈയ്യില് നിന്ന് കുഞ്ഞ് വീണു! ഒടുവില് അത്ഭുത രക്ഷ\nസാന്‍ഡിയാഗോ: രണ്ട് വയസുകാരിയായ മകളെയും കൂട്ടി മൃഗശാലയിലെത്തിയ 25കാരനായ ജോസ് ഇമ്മാനുവല് ആനയുടെ ആക്രമണത്തില് നിന്നും രക്ഷപ്പെട്ടത് തലനാരിഴയ്ക്ക്. സംഭവത്തിന്റെ വീഡിയോ ദൃശ്യങ്ങള് ഇതിനോടകം സോഷ്യല്‍മീഡിയയില് നിറഞ്ഞു കഴിഞ്ഞു. സാന്‍ഡിയാഗോ മൃഗശാലയില് നിന്നാണ് വീഡിയോ പുറത്തുവന്നിരിക്കുന്നത്.\nഏഷ്യന് ആഫ്രിക്കന് ആനകളുള്ള മൃഗശാലയിലേക്കാണ് ജോസ് ഇമ്മാനുവല് എന്ന ഇരുപത്തിയഞ്ചുകാരന് മകളെയും കൊണ്ടുപോയത്. മൃഗങ്ങളുടെ വാസസ്ഥലത്തേക്ക് അതിക്രമിച്ചു കയറുകയായിരുന്നു ജോസ്. ആന വരുന്നതു കാണുന്നതോടെ വേലിക്കെട്ടിനു പുറത്തുനില്‍ക്കുന്ന ആളുകള് ഉച്ചത്തില് നിലവിളിക്കുന്നുണ്ട്.\nഇതുകേട്ടയുടന് വേലിക്കെട്ടിനപ്പുറത്തേക്ക് കടക്കാന് ശ്രമിക്കുന്നുണ്ടെങ്കിലും ഇടയ്ക്കു വച്ച് കുഞ്ഞ് താഴെ വീഴുന്നുമുണ്ട്. ഒടുവില് അത്ഭുതകരമായാണ് കുഞ്ഞും യുവാവും രക്ഷപ്പെട്ടത്. സംഭവത്തില്, കുഞ്ഞിന് അപകടഭീഷണി ഉണ്ടാക്കിയതിന്റെ പേരില് ജോസ് ഇമ്മാനുവലിനെതിരെ പോലീസ് കേസ് രജിസ്റ്റര് ചെയ്യുകയും ചെയ്തു. ഫോട്ടോയെടുക്കാനാണ് വേലിക്കെട്ടുകള് കടന്ന് മൃഗവാസസ്ഥലത്തേക്ക് പോയതെന്നാണ് ജോസ് പോലീസുകാരോട് പറഞ്ഞത്. ഒരുലക്ഷം ഡോളര് ജാമ്യത്തുകയിലാണ് ജോസിനെ വിട്ടയച്ചത്.\nTags: 2-year-old daughterelephant chargingman who tookVideo Shows\nഗുരുവായൂരിലേയും തലശ്ശേരിയിലേയും ബിജെപി വോട്ടുകൾ വേണ്ടെന്ന് പറയില്ല; വോട്ട് വേണ്ടെന്ന് ഒരു പാർട്ടിയും പറയില്ല: ചെന്നിത്തല\nകന്യാസ്ത്രീകളെ ആക്രമിച്ചത് എബിവിപി പ്രവര്‍ത്തകര്; വെളിപ്പെടുത്തി റെയില്‍വേ സൂപ്രണ്ട്


സദാനന്ദൻ കാണുന്നു, പുഴപോലെ കുളിരുള്ള സ്വപ്‌നം | Fishing Freaks\nകൊച്ചി നഗരത്തിൽനിന്ന് എട്ട് കിലോമീറ്റർ അകലെ കണ്ടൽക്കാടിനാൽ ചുറ്റപ്പെട്ട വളന്തകാട് ദ്വീപിലെ സദാനന്ദനെ അറിയാമോ…? മീൻപിടിത്തക്കാരനാണ്. പരിസ്ഥിതി സ്നേഹിയായ മീൻപിടിത്തക്കാരൻ. വലയിൽ ചെറുമീനുകൾ കുടുങ്ങിയാൽ അവയെ തിരികെ പുഴയിലേക്ക് വിടും. കൊക്കിനും നീർകാക്കയ്ക്കും മീനുകൾ ഭക്ഷണമായി നൽകും. മരട് ഭാഗത്ത് കാത്തുനിൽക്കുന്ന പട്ടിക്കും പൂച്ചയ്ക്കും സദാനന്ദന്റെ സമ്മാനം ബിസ്കറ്റാണ്.\n15––ാം വയസ്സുമുതൽ മീൻപിടിത്തക്കാരനായി സദാനന്ദൻ വളന്തകാട് ദ്വീപിലുണ്ട്. അന്നുമുതൽ വലയിൽ കുടുങ്ങുന്ന ചെറുമീനുകളെ പുഴയിലേക്കുതന്നെ വിടുകയാണ് പതിവ്. സദാനന്ദന്റെ ഇളയമകൻ മിഥുൻ ഞാറിനെ (കൊക്കിന്റെ വലുത്) വളർത്താൻ തുടങ്ങിയതോടെയാണ് കൊക്കുകളെയും നീർകാക്കകളെയും സദാനന്ദൻ പരിഗണിച്ചുതുടങ്ങിയത്. മകന്റെ ഞാറ് വീട്ടിലെ കുടുംബാംഗത്തെപോലെയായപ്പോൾ വളന്തകാടിലെ കൊക്കുകളും നീർകാക്കയുമെല്ലാം സദാനന്ദന്റെ ഇഷ്ടക്കാരായി. അതോടെ ചമ്പക്കര മാർക്കറ്റിൽ അവയ്ക്കായി മീനുകൾ വാങ്ങി നൽകുന്നത് സദാനന്ദൻ പതിവാക്കി. മീൻപിടിത്തത്തിനും മീൻവിൽപ്പനയ്ക്കുമിടയിൽ പുറകെ കൂടിയവരാണ് മരടിലെ വഴിയരികിൽ സദാനന്ദനെ കാത്തുനിൽക്കുന്ന പട്ടികളും പൂച്ചകളും. സദാനന്ദന്റെ വണ്ടിയുടെ ശബ്ദം കേട്ടാലുടൻ അവ ഓടിയെത്തും.\nPrevPreviousലക്ഷദ്വീപ് നിവാസികൾ ഒന്നടങ്കം നിരാഹാര സമരത്തിലേക്ക്\nNext15000 രൂപ പിഴയും6മാസം തടവും; ഊത്തപിടിച്ച് ഉല്ലസിക്കുന്നവർ ഓർക്കുകNext


കേരളത്തിനെതിരായ കുപ്രചാരണം നടത്തിയവരെ കണ്ടെത്താനായില്ല ലോക്‌നാഥ് ബഹറ – Chandrika Daily\nBy chandrika Sunday October 15, 2017 14:25 pm\nകേരളത്തിനെതിരായ കുപ്രചാരണം നടത്തിയവരെ കണ്ടെത്താനായില്ല ലോക്‌നാഥ് ബഹറ\nഅന്യസംസ്ഥാന തൊഴിലാളികള്‍ക്കിടയില് കേരളത്തിനെതിരായ കുപ്രചാരണം നടത്തിയവരെ കണ്ടെത്താനായിട്ടില്ലെന്ന് ഡി.ജി.പി ലോക്‌നാഥ് ബഹറ. പ്രശ്‌നത്തില് പ്രത്യകേ സംഘത്തിന്റെ അന്വേഷണം തുടരുകയാണെന്നും ലോക്‌നാഥ് ബഹറ വ്യക്തമാക്കി. അതേസമയം നടിക്കെതിരായ ആക്രമത്തില്…\nഅന്യസംസ്ഥാന തൊഴിലാളികള്‍ക്കിടയില് കേരളത്തിനെതിരായ കുപ്രചാരണം നടത്തിയവരെ കണ്ടെത്താനായിട്ടില്ലെന്ന് ഡി.ജി.പി ലോക്‌നാഥ് ബഹറ. പ്രശ്‌നത്തില് പ്രത്യകേ സംഘത്തിന്റെ അന്വേഷണം തുടരുകയാണെന്നും ലോക്‌നാഥ് ബഹറ വ്യക്തമാക്കി. അതേസമയം നടിക്കെതിരായ ആക്രമത്തില് പോലീസ് കുറ്റപത്രം തയ്യാറാക്കികൊണ്ടിരിക്കുകയാണ്. കുറ്റപത്രം എന്ന് സമര്‍പ്പിക്കുമെന്ന് തീരുമാനമായിട്ടില്ലെന്നും ബഹറ പറഞ്ഞു. സോളാര് കേസില് സര്‍ക്കാര് ഉത്തരവിറങ്ങിയ ശേഷമേ കേസുകള് രജിസ്റ്റര് ചെയ്യൂ. സോളാര് കേസില് ആരോപിക്കപ്പെടുന്ന ബലാത്സംഘക്കേസ് പോലീസും അഴിമതിയാരോപണങ്ങള് വിജിലന്‍സും അന്വേഷിക്കും. എന്നാല് കേസില് അറസ്റ്റ് ഉണ്ടാകുമോ എ്ന്ന ചോദ്യത്തോട് പ്രതികരിക്കാന് തയ്യാറായില്ല\nCategories: More, Views Tags: DGP, loknath behra


നാലുവര്‍ഷംകൊണ്ട് പുകവലിക്കാര് സര്‍ക്കാരിന് പിഴയിനത്തില് നല്‍കിയത് 55 കോടി | Smoking\nനാലുവര്‍ഷംകൊണ്ട് പുകവലിക്കാര് സര്‍ക്കാരിന് പിഴയിനത്തില് നല്‍കിയത് 55 കോടി\nകഴിഞ്ഞ നാലുവര്‍ഷത്തെ കണക്കെടുത്താല് ഓരോവര്‍ഷവും പുകവലി ഉപയോഗം വര്‍ധിക്കുന്നതായും കാണാം. സര്‍ക്കാരിലേക്കെത്തുന്ന പിഴത്തുകയിലും ഈ വര്‍ധന വ്യക്തമാണ്.\n# സജിനി മഠപ്പറമ്പില്\nമലപ്പുറം: കേരളത്തിലെ പുകവലിക്കാര് നാലുവര്‍ഷംകൊണ്ട് സര്‍ക്കാരിന് കൊടുത്തത് 55 കോടി. പൊതുശല്യമായി മുദ്രകുത്തപ്പെട്ടതാണെങ്കിലും സര്‍ക്കാര് ഖജനാവിന് ഇക്കൂട്ടര് നല്‍കിയത് ചില്ലറയൊന്നുമല്ലെന്ന് കണക്കുകള് വ്യക്തമാക്കും. പൊതുസ്ഥലത്ത് പുകവലിച്ചതിന് പിഴയിനത്തില് ഈടാക്കിയതാണ് ഈ കോടികള്.\nകഴിഞ്ഞ നാലുവര്‍ഷത്തെ കണക്കെടുത്താല് ഓരോവര്‍ഷവും പുകവലി ഉപയോഗം വര്‍ധിക്കുന്നതായും കാണാം. സര്‍ക്കാരിലേക്കെത്തുന്ന പിഴത്തുകയിലും ഈ വര്‍ധന വ്യക്തമാണ്. ബസ്സ്റ്റാന്‍ഡ്, സിനിമാതിയേറ്റര്, ആസ്പത്രി തുടങ്ങിയ സ്ഥലങ്ങളില് പുകവലിക്കുന്നവരില് നിന്നാണ് പിഴയീടാക്കുന്നത്.\nഒരാളില്‍നിന്ന് 200 രൂപയാണ് ഈടാക്കുക. എക്‌സൈസ്, പോലീസ് വിഭാഗങ്ങളാണ് ഇത്തരം നിയമലംഘനം നടത്തുന്നവരില്‍നിന്ന് പിഴയീടാക്കുന്നത്. 2013-ല് 4,39,58,450 രൂപ മാത്രമാണ് പിഴയിനത്തില് സര്‍ക്കാരിലെത്തിയത്. 2014-ല് ഇത് 10,09,94,300 ആയി വര്‍ധിച്ചു. 2015-ല് 18,48,64,700 രൂപയാണ് പിഴയീടാക്കിയത്. 2016-ല് 22,02,42,900 രൂപയാണ് പിഴയിനത്തില് ഖജനാവിലെത്തിയത്.\nഉപയോഗം കൂടുന്നതിനനുസരിച്ച് പരിശോധനകളും ശക്തമാക്കുന്നതാണ് പിഴത്തുക കൂടുന്നതിന് കാരണമായി എക്‌സൈസ് വകുപ്പ് ചൂണ്ടിക്കാട്ടുന്നത്. അന്യസംസ്ഥാന തൊഴിലാളികളുടെ തൊഴിലിടങ്ങളിലും താമസസ്ഥലങ്ങളിലും പ്രത്യേക പരിശോധനയുണ്ട്. 'ഓപ്പറേഷന് ഭായ്' എന്ന പേരിലാണിത്. ബോധവത്കരണത്തോടൊപ്പം നിയമലംഘനത്തിന് പിഴയീടാക്കുകയും ചെയ്യും.\nകോട്പ ആക്ട് എന്നാല്?\n2012 മേയിലാണ് സിഗരറ്റ്‌സ് ആന്‍ഡ് അദര് ടുബാക്കോ പ്രൊഡക്ട്‌സ് ആക്ട് (കോട്പ) പ്രകാരം പുകയില ഉത്പന്നങ്ങളുടെ ഉപയോഗത്തിനെതിരെയുള്ള നിയമനടപടികള് സംസ്ഥാനത്ത് കര്‍ശനമാക്കിയത്. 2003-ലാണ് രാജ്യത്ത് കോട്പ ആക്ട് നിലവില്‍വന്നത്. സിഗരറ്റ്, മറ്റ് പുകയില ഉത്പന്നങ്ങള് എന്നിവയുടെ ഉപയോഗം നിയന്ത്രിക്കുകയാണ് ലക്ഷ്യം. പൊതുസ്ഥലത്ത് പുകവലിക്കുന്നതിലൂടെ പുകവലിക്കാത്തവര്‍ക്കും മാരക രോഗങ്ങളുണ്ടാകാനുള്ള സാധ്യത തടയാനും ഇത് ലക്ഷ്യമിടുന്നു.


മുഖത്തെ ബ്ലാക്ക് ഹെഡ്സ് ലുക്കിനെ ബാധിക്കുന്നുണ്ടോ? പ്രതിവിധികള് ഇവിടെ – Southlive Malayalam: Kerala News, Malayalam News, Breaking News, Movie News, Political News\nDecember 6, 2017 , 4:16 pm\nമുഖത്തുണ്ടാക്കുന്ന സൗന്ദര്യ പ്രശ്ങ്ങനളില് പ്രധാനപ്പെട്ട ഒന്നാണ് ബ്ലാക്ക്‌ഹെഡ്‌സ്. സ്ത്രീകളും പുരുഷന്മാരും ഓരേ പോലെ അനുഭവിക്കുന്ന പ്രശ്‌നമാണിത്. ഇത് ഏറ്റവും വേഗത്തില് തന്നെ ചികിത്സിച്ച് മാറ്റേണ്ട ഒന്നാണ്. ഈ പ്രശ്‌നത്തിന് വീട്ടില് ഇരുന്നു കൊണ്ടുതന്നെ പരിഹാരം കാണാം. അതിനുള്ള ചില മാര്‍ഗങ്ങള് ഇതാ.\nബ്ലാക്ക്‌ഹെഡ്‌സ് ഉണ്ടാകാന് പ്രധാന കാരണം ചര്‍മത്തിലെ എണ്ണമയവും അഴുക്കും മറ്റുമാണ്. ഇതിനെ നീക്കം ചെയ്യുകയാണ് ആദ്യം വേണ്ടത്. ഇതിനായി മുഖത്ത് ആവി പിടിക്കുന്നത് ഉചിതമാണ്. നല്ല വിധം ആവിയേറ്റ് മുഖം വിയര്‍ത്ത ശേഷം ശുദ്ധമായ തുണികൊണ്ടോ പഞ്ഞി കൊണ്ടോ മുഖം നന്നായി തുടച്ച് വൃത്തിയാക്കുക. ബ്ലാക്ക്‌ഹെഡ്‌സിനെ പ്രതിരോധിക്കാനുള്ള ഏറ്റവും ഉത്തമമായ മാര്‍ഗമാണിത്.\nചര്‍മ്മം വൃത്തിയാക്കാനുള്ള മറ്റൊരു ഉത്തമ മാര്‍ഗമാണ് ഫേഷ്യല് മാസ്‌ക്. ഇതിനായി പച്ചക്കറികളോ പഴവര്‍ഗങ്ങളോ ഉപയോഗിക്കാം. ബ്ലാക്ക്‌ഹെഡുകള്‍കളെ നീക്കം ചെയ്യാനുള്ള ഒരുത്തമ പ്രതിവിധിയാണ് തക്കാളി ജ്യൂസ്. ബ്ലാക്ക്‌ഹെഡുകളില് നിന്നുമുള്ള മോചനത്തിനായി ആന്റിസെപ്റ്റിക്ക് ഗുണങ്ങളുള്ള ഇത് ദിവസേന ഉറങ്ങാന് കിടക്കുന്നതിന് മുന്‍പ് മുഖത്ത് പുരട്ടുക. ബ്ലീച്ചിങ്ങിനും, ക്ലെന്‍സിങ്ങിനും പ്രകൃതിദത്തവുമായ ഒരു മാര്‍ഗ്ഗമാണ് ഉരുളന്‍കിഴങ്ങ്. ഒരു ചെറിയ ഉരുളന്‍കിഴങ്ങ് രണ്ടായി മുറിക്കുക. ഇതുപയോഗിച്ച് ബ്ലാക്ക്‌ഹെഡ് ഉള്ള ഭാഗത്ത് മുകള് ഭാഗത്തോട്ട് മസ്സാജ് ചെയ്യുക. 10 മിനിറ്റ് നേരം ഇത് തുടര്‍ച്ചയായി ചെയ്യുക.\nബേക്കിങ് സോഡാ ഉപയോഗിച്ച് മുഖം കഴുകുന്നത് പ്രയോജന പ്രദമാണ്. ഒരു പാത്രത്തില് 1 ടേബിള്‍സ്പൂണ് ബേക്കിംഗ് സോഡ എടുക്കുക. ഇതിലേയ്ക്ക് 1 ടേബിള്‍സ്പൂണ് വെള്ളം ചേര്‍ത്ത് മിക്‌സ് ചെയ്യുക. ഈ പേസ്റ്റ് ചര്‍മത്തില് പുരട്ടുക. ഉണങ്ങി കഴിയുമ്പോള് ഇത് നീക്കം ചെയ്യുക. ശേഷം വെള്ളം ഉപയോഗിച്ച് മുഖം നന്നായി കഴുകുക. ഇത് ചര്‍മത്തില് കേടു വരുത്താതെ തന്നെ ബ്ലാക്ക്‌ഹെഡ്‌സിനെ ഇല്ലാതാക്കുന്നു.\nമുട്ടയുടെ വെള്‌ല നന്നായി പതപ്പിച്ച് മുഖത്ത് പുരട്ടുക. അതിനു ശേഷം ഒരു ടിഷ്യു പേപ്പര് മുഖത്ത് ഒട്ടിക്കുക. ഇത് ആദ്യത്തെ ലെയറാക്കി അതിനു മുകളില് വീണ്ടും മുട്ടയുടെ വെള്ള തേച്ച് വീണ്ടും ടിഷ്യു ഒട്ടിക്കുക. ഇത് ഉണങ്ങി കഴിഞ്ഞ ശേഷം പതുക്കെ പൊളിച്ചെടുക്കുക. ഇത് ബ്ലാക്ക്‌ഹെഡ്‌സ് കളയുന്നതിന് ഉത്തമ മാര്‍ഗമാണ്.\nനിങ്ങളുടെ ചര്‍മ്മത്തില് അത്ഭുതങ്ങള് സൃഷ്ടിക്കുവാനുള്ള കഴിവ് തേനിനുണ്ട്. ഒരു ടീസ്പൂണ് നാരങ്ങാ നീരില് തേന് ചേര്‍ത്ത് ബ്ലാക്ക്‌ഹെഡില് പുരട്ടുക. ശേഷം അവിടം മുകളിലോട്ട് മസ്സാജ് ചെയ്യുക.\nചര്‍മ്മത്തിന്റെ കാന്തി വര്‍ദ്ധിപ്പിക്കുവാനും, പാടുകളെ നീക്കം ചെയ്യുവാനും ബ്ലാക്ക് ഹെഡുകളെ നീക്കം ചെയ്യുവാനും നാരങ്ങ നീര് സഹായിക്കുന്നു. ഇതുപയോഗിച്ച് മുഖം മസ്സാജ് ചെയ്യുക. 15 മിനിറ്റിനു ശേഷം തണുത്ത വെള്ളത്തില് കഴുകി കളയുക. നാരങ്ങയില് അടങ്ങിയിട്ടുള്ള അമ്ലം ബ്ലാക്ക് ഹെഡുകളെ നീക്കം ചെയ്യുവാനും മുഖം വൃത്തിയാക്കുവാനും സഹായിക്കുന്നു.\nഒരു പാത്രത്തില്3ടീസ്പൂണ് പഞ്ചസാര എടുക്കുക. ഇതിലേയ്ക്ക് രണ്ട് തുള്ളി പനിനീര് ചേര്‍ത്ത് നന്നായി മിക്‌സ് ചെയ്യുക. ബ്ലാക്ക്‌ഹെഡ് ഉള്ള ഭാഗത്ത് ഇത് പുരട്ടി മുകള് ഭാഗത്തോട്ട് മസ്സാജ് ചെയ്യുക. ഇത് ആഴ്ചയില് രണ്ടു തവണയെങ്കിലും ആവര്‍ത്തിക്കുക. നല്ല മാറ്റം പ്രകടമാകും.\nചര്‍മ്മത്തിലെ പല പ്രശ്‌നങ്ങള്‍ക്കുമുള്ള ഒരു നല്ല പരിഹാരമാണ് കറ്റാര്‍വാഴ. ഇതിലെ ജെല് ബ്ലാക്ക്‌ഹെഡില് പുരട്ടി ഉണങ്ങാന് അനുവദിക്കുക. ശേഷം വെള്ളം ഉപയോഗിക്കാതെ പൊളിച്ച് കളയുക. ഇത് ദിവസേന രണ്ടുതവണയെങ്കിലും ചെയ്യുക.\nബ്ലാക്ക്‌ഹെഡ്‌സ് വരാതിരിക്കാനുള്ള ഏറ്റവും ഉചിതമായ മാര്‍ഗം മുഖം വൃത്തിയായി സുക്ഷിക്കുക എന്നതാണ്. പച്ചവെള്ളത്തില് ദിവസം കുറഞ്ഞത് രണ്ട് തവണയെങ്കിലും മുഖം വൃത്തിയായി കഴുകുക. പിന്നീട് വൃത്തിയുള്ള തുണി ഉപയോഗിച്ച് മുഖം നന്നായി തുടക്കുക. പിന്നീട് മോയിസ് ചുറൈസര് പുരട്ടുന്നത് ചര്‍മത്തിന് സുരക്ഷ പ്രധാനം ചെയ്യും.\nRelated Topics:Facial Tips


എന്റെ ഭാര്യ ഒരു തെറ്റ് ചെയ്തു. പക്ഷെ ഞാന് അവളെ വഴക്ക് പറയുകയോ, ഇട്ടിട്ട് പോവുകയോ ഒന്നും ചെയ്തില്ല. പകരം ഞാന് – Movie Branch\nPrevious PostPrevious തേച്ചിട്ട് പോയവളോടുള്ള വാശിയാണ് എന്നെ ഒരു സ്ത്രീ വിരോധിയാക്കിയത്. പിന്നെ സകല പെണ്ണുങ്ങളോടും ഒരു തരം ദേഷ്യമായിരുന്നു.\nNext PostNext ഭാര്യ മരിച്ച പുരുഷന് ഭാര്യയുടെ ശവസംസ് ക്കാരം കഴിഞ്ഞ ഉടൻ അടുത്ത വിവാഹത്തിനുള്ള ആലോചനകൾ തുടങ്ങുക കാരണം…


കൂതറ അവലോകനം: May 2012\n325.വീണ്ടുമൊരു ഹര്‍ത്താല് മാമാങ്കം കൂടി.\nകേരളത്തില് സര്‍ക്കാര് ജോലിക്കാര് ഒഴികെ ആരും തന്നെ ഇഷ്ടപ്പെടാത്ത ഒരു ഹര്‍ത്താല് കൂടി. കേരളത്തിലെ ജനങ്ങള് ഭ്രാന്തമാര് ആണെന്ന് അല്ലെങ്കില് കേരളം തന്നെ ഭ്രാന്താലയം ആണെന്ന് വിവേകാനന്ദന് പറഞ്ഞത് ആര്‍ത്താര്‍ത്തു പറഞ്ഞു അടിവരയിടാന് ആഗ്രഹിക്കുന്ന ജനങ്ങളും രാഷ്ട്രീയക്കാരും മറ്റുള്ള സംസ്ഥാനങ്ങളുടെയും വിദേശികളുടെയും മുമ്പില് കേരളത്തെ നാണം കെടുത്തുകയാണെന്ന് ഇതൊക്കെ ആഹ്വാനം ചെയ്യുന്ന മാന്യന്മാര് അറിയുന്നില്ല.\nഇന്ധന വില കൂടുമ്പോള് നടത്തുന്ന ഈ ആഹ്വാനങ്ങള് കൊണ്ട് ഇതുവരെയും എന്തെങ്കിലും പ്രയോജനം ഉണ്ടായിട്ടുണ്ടോ? അല്ലെങ്കില് കേരളം എന്ന പാവക്ക വലിപ്പത്തിലുള്ള ഈ കൊച്ചു സംസ്ഥാനത്തില് ഊളത്തരം കാട്ടിയാല് എന്തെങ്കിലും നടക്കുമെന്ന് ഇതൊക്കെ ആഹ്വാനം ചെയ്യുന്നവര് കരുതുന്നുണ്ടോ..? ഓരോ പ്രധാനകാര്യം വരുമ്പോഴും അത് മുല്ലപ്പെരിയാര് ആയാലും സംസ്ഥാനത്തിന്റെ മറ്റേതെങ്കിലും ആവശ്യമായാലും നിഷ്കരുണം കേന്ദ്രം തള്ളിക്കളയുമ്പോള് കേരളത്തിന്റെ ഒരു കാര്യവും കേള്‍ക്കില്ലെന്ന് തീരുമാനിച്ച കേന്ദ്ര നേതൃത്തം ഇന്ത്യയൊട്ടാകെ പെട്രോളിന് വില കൂട്ടുമ്പോള് ഈ ഹര്‍ത്താല് ആഘോഷ സംസ്ഥാനത്ത് കുരവയിട്ടാല് കേള്‍ക്കാന് മാത്രം വിഡ്ഢികള് ആണോ..? ഞങ്ങള് ഒന്നും ചെയ്തില്ലെന്ന് ജനങ്ങളെ കാണിക്കാന് പ്രതിപക്ഷവും അധികാരം എന്നെങ്കിലും കിട്ടിയേക്കും എന്ന് കരുതുന്ന വിഡ്ഢികളും നടത്തുന്ന വൃഥാ ശ്രമം മാത്രമാണ് ഈ ഹര്‍ത്താല് .\nപലപേരില് നടത്തിയാലും ബന്ദും ഹര്‍ത്താലും കോടതി നിരോധിച്ചിട്ടുള്ളതാണ് . ജനങ്ങളുടെ ജീവിതം സ്തംഭിപ്പിക്കാന് മാത്രമേ ഇതുകൊണ്ട് പ്രയോജനം ഉണ്ടാവൂ. സത്യത്തില് വിലക്കയറ്റത്തില് പൊറുതിമുട്ടുന്ന ജനങ്ങളെ വീണ്ടും പൊറുതി മുട്ടിക്കുക എന്നതില് കവിഞ്ഞു ഒരു നേട്ടവും ഉണ്ടാവാന് പോകുന്നില്ല. സംസ്ഥാനങ്ങള് തോറും സ്വകാര്യ വിമാനത്തില് പറന്നു നടക്കുന്ന എണ്ണ കമ്പനി മുതലാളികളോ ഈ ചതിയ്ക്ക് കൂട്ടുനിന്ന കേന്ദ്ര മന്ത്രിസഭയിലെ പുംഗന്‍മാരോ ഈ ഹര്‍ത്താലിന്റെ ദോഷം അറിയാന് പോകുന്നില്ല. ആശുപത്രിയിലും വിവാഹത്തിലും എന്നുവേണ്ട പാല് വാങ്ങാന് കടയില് പോകുന്ന പാവം ഒരു മലയാളിയും ഈ ബന്ദില് നിന്ന് ബുദ്ധിമുട്ടാതെ പോകാന് കഴിയില്ല.\nഏതു വിദേശ മലയാളിയോട് ചോദിച്ചാലും ആരും തന്നെ ബന്ദും ഹര്‍ത്താലും സമരങ്ങളും ആഘോഷമാക്കിയ കേരളത്തില് സ്ഥിര താമസം ആക്കാന് ആഗ്രഹിക്കുന്നില്ല. എന്തെ...! അന്യനാട്ടില് കഷ്ടപ്പെട്ട് കാശുണ്ടാക്കി അവസാനം ജീവിക്കാന് വരുമ്പോള് ജനദ്രോഹ നടപടികള് കൊണ്ട് ആഘോഷമാക്കുന്ന രാഷ്ട്രീയക്കാരുടെ വികൃതികള്‍ക്ക് ഇരയാകാന് എന്തിനു നിന്ന് കൊടുക്കണം എന്നാവും ചോദ്യം .. എന്തിനു മലയാളികളുടെ പ്രിയങ്കര നടന് മോഹന്‍ലാല് പോലും ഇന്ന് കേരളത്തില് ജീവിക്കാന് പേടി തോന്നുന്നു എന്നാണ് പറഞ്ഞത്. കേരളത്തില് നിന്നും മറ്റിടങ്ങളില് പോയി ജീവിക്കാന് കഴിയാത്ത പാവങ്ങള് എങ്ങോട്ട് പോവും..?\nസായിപ്പന്മാരെ ഓടിച്ചു സ്വാതന്ത്ര്യം വാങ്ങിയ പാവങ്ങള് മറന്നു പോയ ഒന്നുണ്ട്. സായിപ്പന്മാരുടെ ഭരണത്തിന് അല്പം നേട്ടങ്ങള് സമ്മാനിക്കാന് എങ്കിലും കഴിഞ്ഞിട്ടുണ്ട്. എന്നാല് ഇന്ന് രാഷ്ട്രീയക്കാരുടെ ഭരണത്തില് സ്വാതന്ത്ര്യവും നേട്ടവും ഇല്ല ജനദ്രോഹ നടപടികള് മാത്രം.. എന്തെ ഈ സ്വാതന്ത്ര്യത്തിന്റെ നേട്ടം ..! രൂപയുടെ മൂല്യം ഐതിഹാസികമായി ഇടിഞ്ഞാലും\nറബ്ബര് പാവ പോലെ ഒന്നുമിണ്ടാതെ ഇരിക്കുന്ന പ്രധാനമന്ത്രി .. അതും ഇന്ത്യ കണ്ട ഏറ്റവും നല്ല സാമ്പത്തിക കാര്യാ വിദഗ്ദന് ആണ് പുള്ളി എന്നുകൂടി ഓര്‍ക്കണം .. ! ഷെയര് മാര്‍ക്കറ്റ് ഇടിഞ്ഞു അതില് മുടക്കിയിരിക്കുന്നവരുടെ കുത്തുപാള എടുത്തു.. സാധാരണക്കാരുടെ മുമ്പില് അതൊന്നും വിഷയങ്ങള് അല്ലെങ്കിലും ഇതേപോലെ പെട്രോള് വിലയും മറ്റും ഇനിയും കൂടും എന്നോര്‍ക്കുക. കാളവണ്ടിയും സൈക്കിളും റോഡില് കാണുന്ന കാലം വിദൂരമല്ല.\nനമ്മള് നേട്ടത്തിലെക്കല്ല പകരം വിട്ടുകളഞ്ഞ മണ്‍മറഞ്ഞ ആ കാളവണ്ടി യുഗത്തിലെക്കാണ് തിരിച്ചു പോക്കെന്ന് മനസ്സിലാക്കിയാല് മതി.\nചാര്‍ത്തിയത് കൂതറ തിരുമേനി at 8:37 AM6comments Links to this post\n324.സുസുകി ഗ്രാന്‍ഡ് വിറ്റാര.\nരാഷ്ട്രീയവും മറ്റും എഴുതേണ്ട സമയം ആണെങ്കിലും താല്‍പ്പര്യമില്ല. കാരണം ജീര്‍ണ്ണത എഴുതി തുടങ്ങിയാല് നമ്മുടെ മനസ്സും ജീര്‍ണ്ണിക്കും. ഇന്ന് പോസ്റ്റില് ഒരു ചെറു വാഹനത്തെ ഒന്ന് പരിചയപ്പെടുത്തുകയാണ്. സത്യത്തില് ഇതിനെ പരിചയപ്പെടുത്തേണ്ട കാര്യം ഇല്ല. മലയാളികള്‍ക്ക് ഏറെ പരിചയമുള്ള ഒന്നാണ് ഇത്. എന്നാലും ഒന്നുകൂടി പരിചയപ്പെടുത്തുകയാണ് .\nമറ്റു പല പേരുകളില് ഇത് മിക്ക രാജ്യത്തും ഇറങ്ങിയിട്ടുണ്ടെങ്കിലും ഇന്ത്യയില് ഇത് ഗ്രാന്‍ഡ് വിറ്റാര എന്നാ പേരില് ആണ് ഇറങ്ങുന്നത്. നമ്മുടെ മാരുതി സുസുകി ഉണ്ടാക്കുന്ന ഒരു ഫോര്‍വീല് ഡ്രൈവ് വാഹനം. മറ്റുള്ള ചെറു സ്പോര്‍ട്ട് യൂട്ടിലിറ്റി വാഹനങ്ങളും ഇതും തമ്മിലുള്ള വ്യത്യാസം ഏറെയാണ് . ഒരു ലാഡര് ഷാസി ഫ്രേമില് നിര്‍മ്മിക്കപ്പെട്ട ഈ വാഹനം ഒരു മുഴുവന് സമയ ഫോര്‍വീല് ഡ്രൈവ് വാഹനം കൂടിയാണ് . ഈ കാറ്റഗറിയില് ( ഹോണ്ട സി.ആര് .വി , ടൊയോട്ട റാവ്4, മിത്സു ബിഷി ഔട്ട്‌ലാണ്ടര് , നിസ്സാന് എക്സ്ട്രൈയില് , സൂബരു ഫോറസ്റ്റാര് , ഒപാല് അന്റാര തുടങ്ങി മിക്കതും ) വരുന്ന ഒട്ടുമിക്ക വാഹനങ്ങളും ഒരു കാറിന്റെ പ്ലാറ്റ് ഫോമില് നിര്‍മ്മിച്ച സോഫ്റ്റ്‌റോഡര് വിഭാഗത്തിലെ ക്രോസ് ഓവര് വാഹനങ്ങള് മാത്രമാണ്. അതുകൊണ്ട് തന്നെ ഇവയൊക്കെ കാറിനോട് കിടപിടിക്കുന്ന ഡ്രൈവിംഗ് സുഖം തരുമെങ്കിലും ദുര്‍ഘടം പിടിച്ച യാത്രകള്‍ക്ക് ഉതകില്ല.\nഈ കാറ്റഗറിയിലെ ചില വാഹനങ്ങള് ഡിഫ്രന്‍ഷ്യല് ലോക് ചെയ്യാമെന്നത് കൊണ്ട് ( ഉദാഹരണം നിസ്സാന് എക്സ്ട്രൈയില് ) ഫോര്‍വീല് ഡ്രൈവ് എന്ന് വിളിക്കുമെങ്കിലും ലോ റേഞ്ച് ഗീയര് ബോക്സിന്റെ അഭാവത്താല് ഒരു എല്ലാം തികഞ്ഞ ഫോര് വീല് ഡ്രൈവ് എന്ന് വിളിക്കുവാന് കഴിയില്ല. എന്നാല് മറ്റുള്ള ഓള് വീല് ഡ്രൈവുകള് മുന് /പിന് ഡ്രൈവ് വാഹനങ്ങളും ആവശ്യം വരുമ്പോള് മാത്രം മുന് /പിന് ചക്രങ്ങളില് പവര് കൊടുത്ത് കാര്യം സാധിക്കുന്ന രീതിയും ആണ് അവലംബിച്ചിരിക്കുന്നത്. സ്വാഭാവികമായും ഈ സോഫ്റ്റ് റോഡാര് വാഹനങ്ങള് ഒരു കഠിനമായ പരിത സ്ഥിതികളില് പിന്തള്ളപ്പെട്ടു പോകും.\nസ്വാഭാവികമായും രണ്ടു ചോദ്യങ്ങള് മനസ്സില് വരും.\n1 ) ടൊയോട്ട ലാന്‍ഡ് ക്രൂസര് പോലുള്ള ഫുള് സൈസ് ഓഫ് റോഡര് ഉപയോഗിച്ച് കൂടെ..?\n2 ) നമ്മുടെ മഹിന്ദ്ര ജീപ്പ് ഇതിലും മെച്ചമായ ഓഫ് റോഡര് അല്ലെ..?\nചോദ്യം ഒന്നിന്റെ ഉത്തരം .. ടൊയോട്ട ലാന്‍ഡ് ക്രൂസര് മികച്ച ഓഫ് റോഡര് തന്നെ. എന്നാല് അതിന്റെ വില മിക്കപ്പോഴും സുസുകി ഗ്രാന്‍ഡ് വിറ്റാരയുടെ മൂന്നു മുതല് അഞ്ചിരട്ടി വരെയാണ്. അതേപോലെ അത് പരിപാലിക്കുന്ന ചിലവും.\nരണ്ടാമത്തെ ചോദ്യത്തിന്റെ ഉത്തരം .. ജീപ്പ് തീര്‍ച്ചയായും നല്ല ഓഫ് റോഡര് ആണ്. എന്നാല് യാത്ര സുഖം തരുന്ന കാര്യത്തില് ജീപ്പ് ഏറെ പിന്നിലാണ്. ഏകദേശം കാറിന്റെ സുഖവും ഒപ്പം മാന്യമായ ഓഫ് റോഡ് സൌകര്യവുമാണ് സുസുകി ഗ്രാന്‍ഡ് വിറ്റാര നല്‍കുന്നത്. ( 1 .9 ലിറ്റര് ഡീസല് മുതല്3.2 .ലിറ്റര് പെട്രോള് വരെ ഇവ ലഭ്യമാണ് ..)\nഅതേപോലെ ചില മോടിഫിക്കെഷനുകള് വരുത്തിയാല് ( സസ്പെന്‍ഷന് സ്പ്രിങ്ങുകള് ഉയര്‍ത്തി അല്പം പൊക്കുകയോ , നോര്‍മല് ടയറുകള് മാറി ഓള്‍ടെറൈന് അല്ലെങ്കില് ഓഫ് റോഡ് ടയറുകള് ഉപയോഗിക്കുക. അതോടൊപ്പം സ്കിഡ് പ്ലേറ്റുകള് ഉപയോഗിക്കുക. ആവശ്യമെങ്കില് സ്നോര്‍ക്കല് ഉപയോഗിക്കുക. ) ഈ വാഹനം ഒരു മികച്ച ഓഫ് റോഡ് വെഹിക്കള് ആയി ഉപയോഗിക്കാം .\nചാര്‍ത്തിയത് കൂതറ തിരുമേനി at 12:50 PM5comments Links to this post


ഇന്ന് ലഖ്‌നൗവിൽ സംയുക്ത കിസാൻ മോർച്ച (എസ്‌കെഎം) യുടെ കിസാൻ മഹാപഞ്ചായത്ത് - Malayalam Daily News\nലഖ്‌നൗ: മിനിമം താങ്ങുവില (എംഎസ്‌പി) ഉറപ്പുനൽകുന്ന നിയമം കൊണ്ടുവരാനും കേന്ദ്രമന്ത്രി അജയ് മിശ്ര ടെനിയെ പിരിച്ചുവിടാനും ആവശ്യപ്പെട്ട് സംയുക്ത കിസാൻ മോർച്ച (എസ്‌കെഎം) ഉത്തർപ്രദേശിന്റെ തലസ്ഥാനമായ ലക്‌നൗവിൽ ഇന്ന് (തിങ്കളാഴ്ച) മഹാപഞ്ചായത്ത് നടത്തും. ഇക്കോ ഗാർഡനിലാണ് മഹാപഞ്ചായത്ത് നടക്കുക. വിവാദമായ മൂന്ന് കാർഷിക നിയമങ്ങൾ റദ്ദാക്കുമെന്ന് നവംബർ 19 ന് പ്രധാനമന്ത്രി നരേന്ദ്ര മോദി പ്രഖ്യാപിക്കുന്നതിന് മുമ്പ് തന്നെ യോഗം ഷെഡ്യൂൾ ചെയ്തിരുന്നു എന്ന് എസ്‌കെ‌എം പറഞ്ഞു.\nപ്രധാനമന്ത്രി തന്റെ പ്രഖ്യാപനത്തിലൂടെ പ്രതിഷേധക്കാരെ അമ്പരപ്പിച്ചെങ്കിലും, തർക്കവിഷയമായ മൂന്ന് നിയമങ്ങൾ പാർലമെന്റിൽ ഔപചാരികമായി റദ്ദാക്കുന്നത് വരെ തങ്ങൾ വഴങ്ങില്ലെന്ന് കർഷക നേതാക്കൾ തറപ്പിച്ചു പറഞ്ഞു.\nഅതിനിടെ, എംഎസ്പിയുടെ നിയമപരമായ ഗ്യാരണ്ടി, വൈദ്യുതി ഭേദഗതി ബിൽ പിൻവലിക്കൽ തുടങ്ങിയ ആവശ്യങ്ങൾ ഉന്നയിച്ച് സമരം തുടരുമെന്ന് അവർ സൂചിപ്പിച്ചു.\n“സർക്കാർ പറയുന്ന കാർഷിക പരിഷ്‌കാരങ്ങൾ വ്യാജവും സൗന്ദര്യവർദ്ധകവുമാണ്. ഇത് കർഷകരുടെ ദുരിതം അവസാനിപ്പിക്കില്ല. കർഷകർക്കും കൃഷിക്കും വേണ്ടിയുള്ള ഏറ്റവും വലിയ പരിഷ്കാരം മിനിമം താങ്ങുവില ഉറപ്പുനൽകുന്ന നിയമം ഉണ്ടാക്കണം”, ഭാരതീയ കിസാൻ യൂണിയൻ (ബികെയു) വക്താവ് രാകേഷ് ടികായ്ത് പറഞ്ഞു.\n“ലഖിംപൂർ ഖേരിയിൽ നടന്ന സംഭവത്തിനെതിരെയാണ് പഞ്ചായത്ത് സമരം. കരിമ്പിന് തുക നൽകിയിട്ടില്ല, അതുമായി ബന്ധപ്പെട്ടിരിക്കുന്നു. 4000 കോടിയിലധികം രൂപ ഇപ്പോൾ കുടിശ്ശികയുണ്ട്. ഉരുളക്കിഴങ്ങ് കൃഷി ചെയ്യുന്ന കർഷകർ അസ്വസ്ഥരാണ്. MSP പ്രകാരമാണ് വിളകൾ സംഭരിക്കുന്നത്. മൂന്ന് നിയമങ്ങൾ പിൻവലിക്കാൻ കേന്ദ്ര സർക്കാർ തീരുമാനിച്ചു, മറ്റ് വിഷയങ്ങളിൽ സംസ്ഥാന സർക്കാർ കേന്ദ്രത്തിന് കത്തെഴുതണം. വിളകൾക്ക് കൃത്യമായ വില നൽകണം, രജിസ്റ്റർ ചെയ്ത കേസുകൾ പിൻവലിക്കണം, ” ടിക്കായ്ത് വാർത്താ ഏജൻസികളോട് പറഞ്ഞു.\n“മൂന്ന് കാർഷിക നിയമങ്ങൾ റദ്ദാക്കുമെന്ന് പ്രധാനമന്ത്രി പ്രഖ്യാപിച്ചു, എന്നാൽ എംഎസ്പി നിയമം എപ്പോൾ ഉണ്ടാക്കുമെന്ന് അദ്ദേഹം പറഞ്ഞില്ല. എംഎസ്പി ഉറപ്പുനൽകുന്ന ഒരു നിയമം ഉണ്ടാക്കുന്നതുവരെ കേന്ദ്രമന്ത്രി അജയ് മിശ്ര ടെനിയെ തൽസ്ഥാനത്ത് നിന്ന് നീക്കണം, അല്ലെങ്കില് പ്രക്ഷോഭം തുടരും,” ബികെയുവിന്റെ ഉത്തർപ്രദേശ് യൂണിറ്റ് വൈസ് പ്രസിഡന്റ് ഹർനാം സിംഗ് വർമ പറഞ്ഞു.\nഒക്‌ടോബർ മൂന്നിന് ലഖിംപൂർ ഖേരിയിൽ നാല് കർഷകരെ എസ്‌യുവി കയറ്റി കൊലപ്പെടുത്തിയിരുന്നു. നാല് കർഷകർക്കൊപ്പം ഒരു മാധ്യമപ്രവർത്തകനും രണ്ട് ബിജെപി പ്രവർത്തകരും കൊല്ലപ്പെട്ടു. മന്ത്രിയുടെ മകൻ ആശിഷ് മിശ്രയടക്കം പത്തിലധികം പേരാണ് കേസിൽ ഇതുവരെ അറസ്റ്റിലായത്.\n“സർക്കാർ രൂപീകരിച്ചാൽ കരിമ്പ് കർഷകർക്ക് 14 ദിവസത്തിനുള്ളിൽ പണം നൽകുമെന്ന് കഴിഞ്ഞ യുപി നിയമസഭാ തെരഞ്ഞെടുപ്പിൽ ബിജെപി വാഗ്ദാനം ചെയ്തിരുന്നു. എന്നാൽ അത് നടപ്പായില്ല. കഴിഞ്ഞ നാലര വർഷത്തിനിടെ കരിമ്പ് വില വർധിച്ചു. 25 രൂപ മാത്രമാണ് വർധിച്ചതെന്നും വർമ പറഞ്ഞു.\nഅതിനിടെ, കർഷകരുടെ ആവശ്യങ്ങൾ അംഗീകരിക്കുന്നതുവരെ പ്രക്ഷോഭം തുടരുമെന്ന് രാഷ്ട്രീയ കിസാൻ മഞ്ച് പ്രസിഡന്റ് ശേഖര് ദീക്ഷിത് പറഞ്ഞു. വരാനിരിക്കുന്ന നിയമസഭാ തിരഞ്ഞെടുപ്പ് കണക്കിലെടുത്താണ് പ്രധാനമന്ത്രി പ്രഖ്യാപനം നടത്തിയതെന്ന് ദീക്ഷിത് അവകാശപ്പെട്ടു.\nഇന്ന് നടക്കുന്ന മഹാപഞ്ചായത്തിൽ പങ്കെടുക്കുമെന്ന് ഗുർവീന്ദർ സിംഗിന്റെ പിതാവ് സുഖ്‌വീന്ദർ സിംഗ് പറഞ്ഞു. ലഖിംപൂർ ഖേരി സംഭവത്തിൽ കൊല്ലപ്പെട്ട നാല് കർഷകരിൽ ഒരാളാണ് ഗുർവിന്ദർ സിംഗ്.\nവിസ്‌കോണ്‍സിനില് ക്രിസ്തുമസ് പരേഡിലേക്ക് വാഹനം ഓടിച്ചു കയറ്റി; ഒരു മരണം, 20 പേര്‍ക്ക് പരിക്ക്


എസ് വൈ എസ് ദേശരക്ഷാവലയം മാറ്റി വെച്ചു; ദുരിതാശ്വാസ പ്രവര്‍ത്തനങ്ങളില് മുന്നിട്ടിറങ്ങാന് ആഹ്വാനം - MALABAR FLASH\nHome Kasaragod Sys കാസര്‍കോട് കേരളം കേരള വാര്‍ത്ത എസ് വൈ എസ് ദേശരക്ഷാവലയം മാറ്റി വെച്ചു; ദുരിതാശ്വാസ പ്രവര്‍ത്തനങ്ങളില് മുന്നിട്ടിറങ്ങാന് ആഹ്വാനം\nഎസ് വൈ എസ് ദേശരക്ഷാവലയം മാറ്റി വെച്ചു; ദുരിതാശ്വാസ പ്രവര്‍ത്തനങ്ങളില് മുന്നിട്ടിറങ്ങാന് ആഹ്വാനം\nകാസര്‍കോട്: സ്വതന്ത്ര്യദിനാഘോഷ ഭാഗമായി ആഗസ്റ്റ് 15 ന് ജില്ലാ എസ് വൈ എസ് ആഭിമുഖ്യത്തില് ഉപ്പളയില് നടത്താന് തീരുമാനിച്ചിരുന്ന ദേശരക്ഷാവലയം മാറ്റി വെച്ചതായി ജില്ലാ എസ് വൈ എസ് ജനറല് സെക്രട്ടറി പാത്തൂര് മുഹമ്മദ് സഖാഫി അറിയിച്ചു.[www.malabarflash.com]\nസംസ്ഥാനം നേരിടുന്ന മഴക്കെടുതികളുടെ പശ്ചാത്തലത്തില് ദുരിതാശ്വാസ പ്രവര്‍ത്തനങ്ങളില് പങ്കാളികളായി സ്വാതന്ത്യദിനത്തിന് ഐക്യദാര്‍ഢ്യം പ്രകടിപ്പിക്കണമെന്ന് എസ് വൈ എസ് ആഹ്വാനം ചെയ്തു.\nയൂണിററുകളും കവലകളും കേന്ദ്രീകരിച്ച് ദുരിതാശ്വാസ നിധിയിലേക്ക് പ്രവര്‍ത്തകര് ധനസമാഹരണം നടത്തും.


Zodiac Signs Make Worst Enemies : ശത്രുതയില് ഈ രാശിക്കാര് ഏറ്റവും അപകടം - Malayalam BoldSky\n| Published: Saturday, January 16, 2021, 16:35 [IST]\nഓരോ രാശിചക്രത്തിനും ശത്രുതയ്ക്ക് അതിന്റേതായ പരിധിയുണ്ട്. എന്നാല് ഏറ്റവും മോശമായ ശത്രുക്കളാക്കുന്ന ചില രാശിചിഹ്നങ്ങളുണ്ട്. ഇന്ന് ഡിജിറ്റല് യുഗത്തില് ആളുകള് അവരുടെ നേട്ടങ്ങളെക്കുറിച്ച് മാത്രമേ ചിന്തിക്കൂ. മരുഭൂമിയില് വെള്ളം കണ്ടെത്തുന്നതിനേക്കാള് ബുദ്ധിമുട്ടാണ് ഒരു നല്ല സുഹൃത്തിനെ കണ്ടെത്തുന്നത് വളരെ ബുദ്ധിമുട്ടാണ്. എന്നാല് എത്രയാണെങ്കിലും പല വിധത്തില് ശത്രുക്കളാവുന്ന ചില രാശിക്കാരുണ്ട്. ഇവരുടെ ശത്രുതയാവട്ടെ വളരെയധികം അപകടകരമായതും ആണ്.\nജ്യോതിഷത്തില്, ഒരു വ്യക്തിയെ അവരുടെ ജാതകം, രാശിചിഹ്നങ്ങള് എന്നിവയിലൂടെ വളരെയധികം ശ്രദ്ധിക്കേണ്ടതായ ചില രാശിക്കാരുണ്ട്. 12 രാശിചിഹ്നങ്ങളാണ് ഉള്ളത്. വഴക്കുണ്ടാക്കുകയോ ശത്രുത കാണിക്കുകയോ ആണെങ്കില് ശ്രദ്ധിക്കേണ്ടതായ ചില രാശിക്കാരുണ്ട്. ഇവരുമായി ഒരിക്കലും ശത്രുത വെച്ച് പുലര്‍ത്താന് പാടില്ല എന്നുള്ളതാണ് സത്യം.\nഅത് കൂടുതല് അപകടങ്ങളിലേക്ക് നിങ്ങളെ എത്തിക്കുന്നുണ്ട്. ഈ ആളുകളുമായി തര്‍ക്കിക്കുന്നതിലൂടെ, നിങ്ങള്‍ക്ക് സ്വയം കുഴപ്പമുണ്ടാക്കാം. അതിനാല്, അവരുമായി വഴക്കുണ്ടാക്കാതിരിക്കുക എന്നതാണ് ഏറ്റവും നല്ലത്. അവര്‍ക്ക് ക്രിമിനല് സഹജാവബോധമുണ്ടെന്നല്ല പറയുന്നത് പക്ഷേ മറക്കുകയോ ക്ഷമിക്കുകയോ ചെയ്യുന്നില്ല. ഇത്തരത്തിലുള്ള ചില രാശിക്കാര് ആരൊക്കെയെന്ന് നോക്കാം.\nരാശിചക്രത്തിന്റെ ആദ്യത്തെ രാശിചിഹ്നമാണിത്, മേടം രാശിയെ ഭരിക്കുന്നത് ചൊവ്വയാണ്. ഈ ആളുകള്‍ക്ക് അവരുടെ സ്വഭാവത്തില് ചൊവ്വയുടെ അക്രമാസക്തമായ ഊര്‍ജ്ജം ഉണ്ട്. വളരെ ദൃഢനിശ്ചയമുള്ളവരും പലപ്പോഴും ലജ്ജാശീലരുമായ ഈ ആളുകള് കഠിനവും വികാരഭരിതവുമായ സ്വഭാവം സ്വീകരിക്കുന്നു. മേടം രാശിക്കാര് മാനസികമായി വളരെ തീവ്രരാണ്. അവര്‍ക്ക് അറിവ് കുറവാണെങ്കിലും, ശക്തരായ മത്സരാര്‍ത്ഥിയെപ്പോലും പരാജയപ്പെടുത്താന് കഴിയുമെന്ന് അവര് തീരുമാനിക്കുന്നു.\nഅഹങ്കാരവും അഹംഭാവവും നിറഞ്ഞതാണ് അവരുടെ ഓരോ നീക്കവും. അവര് നല്ല സുഹൃത്തുക്കളാണ്, എന്നാല് ആരെങ്കിലും അവരോട് ഏതെങ്കിലും തരത്തില് മോശമായി പെരുമാറിയാല്, അവര് ആ വ്യക്തിയെ അവരുടെ ശത്രുവായി കണക്കാക്കുകയും എല്ലാവിധത്തിലും അവര്‍ക്കെതിരെ തിരിയുകയും ചെയ്യുന്നു. ഈ ആളുകളുമായി ചര്‍ച്ച ചെയ്യുന്നത് അല്‍പം സൂക്ഷിച്ച് വേണം. കാരണം ഇവര് ആരോടും വഴങ്ങാന് അവര് ഇഷ്ടപ്പെടുന്നില്ല. അതുകൊണ്ട് തന്നെ ഇവരോട് ഇടപെടുമ്പോള് അല്‍പം ശ്രദ്ധിക്കേണ്ടതാണ്.\nഇരുണ്ടതും തീവ്രവും പ്രതികാരവുമുള്ള ഒരു വൃശ്ചികം രാശി ശത്രുവിനെ സൃഷ്ടിക്കുന്നതില് ഏറ്റവും മോശമാണ്. അതുകൊണ്ട് തന്നെ ഇത്തരം അവസ്ഥകള് മുന്‍കൂട്ടി അല്‍പം ശ്രദ്ധിച്ച് മുന്നോട്ട് പോവേണ്ടതാണ്. ഈ രാശിചക്രവും ചൊവ്വയുടെ ഭരണത്തിന് കീഴിലാണ് വരുന്നത്, ഈ രാശിചക്രത്തിലെ ആളുകള് തികച്ചും ലജ്ജയും ശാന്തവുമാണ്. ഇവര് അതീവ വൈകാരികമായി മുന്നോട്ട് പോവുന്നവരാണ്. ഈ ആളുകള് ശുദ്ധമായ ജീവിതം നയിക്കാന് ഇഷ്ടപ്പെടുന്നു, പക്ഷേ ആരെങ്കിലും അവരുടെ വഴിയില് തടസ്സങ്ങള് സൃഷ്ടിക്കാന് ശ്രമിക്കുമ്പോള് അവര് അവരെ നശിപ്പിക്കുന്നു.\nഎല്ലാ രാശിചിഹ്നങ്ങളിലും ഏറ്റവും നിര്‍ണ്ണായകമാണ് മകരം രാശിക്കാര്. എല്ലാ കടമകളും നിറവേറ്റി മുന്നോട്ട് പോവുമ്പോള് അല്‍പം ശ്രദ്ധിക്കേണ്ടതുണ്ട്. ഈ രാശിചക്രത്തിലെ ആളുകള്‍ക്ക് ശാന്തമായ മനസ്സുണ്ട്. ഈ ആളുകള് എല്ലാ ജോലിയും ശരിയായി ചെയ്യുന്നതില് വിശ്വസിക്കുന്നു, കൂടാതെ, സാഹചര്യങ്ങള്‍ക്കനുസരിച്ച് അവരുടെ പെരുമാറ്റം സ്വീകരിക്കുന്നതിലും അവര് മികച്ചവരാണ്. എല്ലാ വിഷമകരമായ സാഹചര്യങ്ങളെയും അവര് ശക്തമായി അഭിമുഖീകരിക്കുന്നു. ഒരു വ്യക്തി അവരോട് എന്തെങ്കിലും തെറ്റ് ചെയ്താല് അവരോടുള്ള പെരുമാറ്റം വളരെയധികം തീവ്രമായിരിക്കും. ഈ ആളുകളുമായി ശത്രുത ഉണ്ടാക്കുമ്പോള് വളരെയധികം ശ്രദ്ധിക്കേണ്ടതാണ്.\nമകരം രാശി ചിഹ്നത്തിന് കീഴില് ജനിക്കുന്നവരെ നിയന്ത്രിക്കുന്നത് ശനിയാണ്. അവര് വളരെ സംഘടിതവും നന്നായി ചിന്തിക്കുന്നവരുമാണ്. ഈ ആളുകള് എല്ലാത്തിലും കൃത്യത ഇഷ്ടപ്പെടുന്നു. അതിനാല് ഈ ആളുകളെ പലപ്പോഴും നല്ല സ്ഥാനങ്ങളില് കാണുന്നുമുണ്ട്. ഏത് ജോലിയും ചെയ്യാന് കഠിനാധ്വാനം ആവശ്യമാണ്. കാര്യങ്ങളോടുള്ള അവരുടെ കൃത്യമായ സമീപനവും ശരിയായ തീരുമാനങ്ങള് എടുക്കുന്നതിനുള്ള ശക്തിയും മറ്റുള്ളവയില് നിന്ന് വ്യത്യസ്തമാക്കുന്നു. ഒരു കുംഭം രാശിക്കാര്‍ക്ക് ചുറ്റുമുള്ള ആളുകളെ അല്‍പം ശ്രദ്ധിക്കേണ്ടതായി വരുന്നുണ്ട്. ഈ സാഹചര്യത്തില്, ആരെങ്കിലും അവരുടെ ജോലിയില് ഇടപെടാനോ അവരോട് ശത്രുത പുലര്‍ത്താനോ ശ്രമിച്ചാല് അത് അല്‍പം അപകടമാണ്.\nഇന്നത്തെ ദിവസം തടസ്സങ്ങള് നീങ്ങുന്ന രാശിക്കാര്\nനിക്ഷേപ നടപടികള് വിജയിക്കുന്ന രാശിക്കാര്\n12 രാശിക്കും ആഴ്ചഫലങ്ങള് ഇങ്ങനെയാണ്\nഗ്രഹ പരിവര്‍ത്തനം; മാര്‍ച്ച് മാസം ശ്രദ്ധിക്കേണ്ട രാശിക്കാര്\nഇന്നത്തെ ദിവസം ചെലവുകള് ശ്രദ്ധിക്കേണ്ട രാശിക്കാര്\nZodiac Signs That Make The Worst Enemies\nHere in this article we are discussing about some zodiac signs that make the worst enemies. Takealook.\nStory first published: Saturday, January 16, 2021, 16:35 [IST]\nJan 16, 2021 ലെ വാര്‍ത്തകള്


ആരാധനാലയങ്ങളിൽ അഞ്ചു പേർ മാത്രം മതിയെന്ന മലപ്പുറം കലക്ടറുടെ ഉത്തരവ് പുനഃപരിശോധിക്കണമെന്ന് മുസ്ലിംലീഗ് സംസ്ഥാന ജനറൽ സെക്രട്ടറി കെ.പി.എ മജീദ് ആവശ്യപ്പെട്ടു - Media Malayalam (മീഡിയ മലയാളം)\nആരാധനാലയങ്ങളിൽ അഞ്ചു പേർ മാത്രം മതിയെന്ന മലപ്പുറം കലക്ടറുടെ ഉത്തരവ് പുനഃപരിശോധിക്കണമെന്ന് മുസ്ലിംലീഗ് സംസ്ഥാന ജനറൽ സെക്രട്ടറി കെ.പി.എ മജീദ് ആവശ്യപ്പെട്ടു\nമലപ്പുറം: കോവിഡ് സാഹചര്യത്തിൽ ആരാധനാലയങ്ങളിൽ അഞ്ചു പേർ മാത്രം മതിയെന്ന മലപ്പുറം കലക്ടറുടെ ഉത്തരവ് പുനഃപരിശോധിക്കണമെന്ന് മുസ്ലിംലീഗ് സംസ്ഥാന ജനറൽ സെക്രട്ടറി കെ.പി.എ മജീദ് ആവശ്യപ്പെട്ടു. കോവിഡ് പശ്ചാത്തലത്തിൽ ലഭിച്ച അമിതാധികാരമാണ് കലക്ടർ വിനിയോഗിക്കുന്നത്.\nനിയന്ത്രണങ്ങൾ ആരാധനാലയങ്ങൾക്ക് മാത്രം ബാധകമാക്കുന്ന രീതി അംഗീകരിക്കാനാവില്ല. സർക്കാർ നിർദേശിക്കുന്ന എല്ലാ നിബന്ധനകളും അനുസരിച്ചാണ് ആരാധനാലയങ്ങളിൽ വിശ്വാസികൾ എത്തുന്നത്. ആരാധനാലയങ്ങളും അതനുസരിച്ച സൗകര്യങ്ങൾ ഒരുക്കിയിട്ടുണ്ട്.\nവിശുദ്ധ റമദാനിൽ പള്ളികളിൽ ഭജനമിരിക്കാനും പ്രാർത്ഥനകളിൽ പങ്കെടുക്കാനും ഇസ്ലാം മതവിശ്വാസികൾക്ക് താൽപ്പര്യമുണ്ടാകും. പള്ളികൾ പൂർണമായും അടച്ചിട്ട റമദാൻ മാസമായിരുന്നു കഴിഞ്ഞ വർഷം കടന്നുപോയത്.\nപുതിയ സാഹചര്യത്തിൽ മാനദണ്ഡങ്ങൾ പാലിച്ച് കൊണ്ടുതന്നെ വിശ്വാസികളെ പള്ളികളിൽ എത്താൻ അനുവദിക്കണം. അഞ്ചുപേർ മാത്രമെന്ന നിബന്ധന അംഗീകരിക്കാനാവില്ല. ബീവറേജുകൾക്കും കടകമ്പോളങ്ങൾക്കും ബാധകമല്ലാത്ത നിബന്ധന ആരാധനാലയങ്ങൾക്ക് അടിച്ചേൽപിക്കരുതെന്നും അദ്ദേഹം പറഞ്ഞു\nKPA Majeed, state general secretary of the Muslim League, has demandedareview of the Malappuram Collector’s order that only five people should be allowed in places of worship in the Kovid situation\nCollector's order that only five people\nhas demandedareview of the Malappuram\nin the Kovid situation\nshould be allowed in places of worship\nstate general secretary of the Muslim League\nPrevious articleസൗജന്യ റേഷന് പ്രഖ്യാപിച്ച് കേന്ദ്രസര്‍ക്കാര്\nNext articleകേരളാ നിയമസഭ തെരഞ്ഞെടുപ്പിൽ പത്തിലേറെ സീറ്റുകളിൽ വിജയിക്കുമെന്ന് ബിജെപി കോർ കമ്മറ്റി വിലയിരുത്തൽ


റിപോളിംഗ്: ആവേശം നിലനിര്‍ത്തി മുന്നണികള്: പരസ്യ പ്രചരണം അവസാനിച്ചു\nWednesday, June 19, 2019 Last Updated 19 Min 21 Sec ago English Edition\nSaturday 18 May 2019 12.18 AM\nകണ്ണൂര്: സംസ്‌ഥാനത്ത് കള്ളവോട്ട് ആരോപണത്തിന്റെ പേരില് ആദ്യമായി നടക്കുന്ന റീപോളിംഗിന് കാസര്‍ഗോഡ് , കണ്ണൂര് പാര്‍ലമെന്റ് മണ്ഡലങ്ങളിലെ ബൂത്തുകള് തയ്യാറായിക്കഴിഞ്ഞു. പ്രചരണത്തിന്റെ ഭാഗമായി വീടുകള് കേന്ദ്രീകരിച്ചുള്ള പ്രചരണമാണ് മുന്നണികള് ഇന്നലെ നടത്തിയത്.\nകടുത്ത മത്സരം നടന്നതിനാല് ജയ പരാജയങ്ങളെയും റീപോളിങ് സ്വാധീനിച്ചേക്കും. അതുകൊണ്ട് തന്നെ റീപോളിങിനെ അതീവ ഗൗരവമായാണ് എല്.ഡി.എഫും യു.ഡി.എഫും സമീപിക്കുന്നത്.\nസ്‌ഥാനാര്‍ഥികളും പ്രവര്‍ത്തകരും. രാവിലെ മുതല് റീപോളിംഗ് നിശ്‌ചയിച്ച ബൂത്തുകളില് ഉള്‍പ്പെടുന്ന പ്രദേശത്ത് സജീവമായി. പരമാവധി വീടുകളിലും സ്‌ഥാപനങ്ങളും കയറിയിറങ്ങി വോട്ടു തേടുകയാണ് പ്രവര്‍ത്തകരും നേതാക്കളും. എല്.ഡി.എഫിന്റെ പ്രചാരണത്തിന് സമാനമായ വീടുകള് കയറിയുള്ള സ്‌ക്വാഡ് പ്രചാരണം തന്നെയാണ് യു.ഡി.എഫും പ്രധാനമായും നടത്തുന്നത്. റീപോളിംഗ് നടക്കുന്ന4ബൂത്തുകളിലും തെരഞ്ഞെടുപ്പ് ഡ്യൂട്ടിക്ക് പുതിയ ഉദ്യോഗസ്‌ഥരെയാകും ഡ്യൂട്ടിക്കായി നിയോഗിക്കുക. പോളിംഗ് സേ്‌റ്റഷനിലും പരിസര പ്രദേശങ്ങളിലും അതീവ സുരക്ഷ എര്‍പ്പെടുത്താന് പോലീസിന് നിര്‍ദ്ദേശം നല്‍കിയിട്ടുണ്ട്. സൂക്ഷ്‌മമായ നിരീക്ഷണവും വെബ്‌കാസ്‌റ്റിങ്ങ് വീഡിയോ റെക്കോര്‍ഡിങ്ങ് സംവിധാനവും ഒരുക്കും. ഒരോ വോട്ടറെയും സൂക്ഷ്‌മമായി നിരീക്ഷിക്കാന് ഉദ്യേഗസ്‌ഥര്‍ക്ക് മുന്നറിയിപ്പ് നല്‍കും. എന്നാല് കള്ളവോട്ട് സ്‌ഥിരീകരിച്ച മുഖ്യമന്ത്രിയുടെ മണ്ഡലമായ ധര്‍മ്മടത്തും ഇന്നലെ റീപോളിംഗ് പ്രഖ്യാപിച്ചിരിക്കുകയാണ്. കഴിഞ്ഞ ദിവസം റീപോളിംഗിനു തീരുമാനമായപ്പോള് തന്നെ പ്രവര്‍ത്തകര് പ്രചാരണം ആരംഭിച്ചിരുന്നു. പാതിരാത്രികളില് പോലും കണ്‍വന്‍ഷനുകളും യോഗങ്ങളും നടന്നു. അതേസമയം വോട്ടിങ് ക്രമക്കേട് അന്വേഷിക്കുന്ന കെ.പി.സി.സി സമിതി ജില്ലാ തല തെളിവെടുപ്പ് ഇന്നിെ ആരംഭിച്ചു. പരാമാവധി തെളിവുകള് ഫലപ്രഖ്യാപനത്തിന് മുന്‍പ് ശേഖരിക്കാനാണ് തീരുമാനം. റീപോളിംഗ് പ്രഖ്യാപിച്ച കല്യാശ്ശേരി പിലാത്തറ 19-ാം നമ്പര് ബൂത്തിലെ കള്ളവോട്ട് ദൃശ്യങ്ങള് കോണ്‍ഗ്രസാണ് ആദ്യം പുറത്തുവിട്ടത്. തുടര്‍ന്ന് പുതിയങ്ങാടിയലും പാമ്പുരുത്തിയിലും ലീഗ് പ്രവര്‍ത്തകര് കള്ളവോട്ട് നടത്തിയെന്ന ആക്ഷേപം സി.പി.എമ്മും ഉന്നയിച്ചു. പിന്നീടാണ് തൃക്കരിപ്പൂരിലെയും ധര്‍മടത്തെയും കള്ളവോട്ട് ദൃശ്യങ്ങള് പുറത്തു വന്നത്. റീ പോളിംഗ് വോട്ടര്‍മാര്‍ക്ക് ബുദ്ധിമുട്ടാകുമെങ്കിലും തീരുമാനം സ്വാഗതാര്‍ഹമെന്നാണ് രാഷ്ര്‌ടീയ പാര്‍ട്ടികളുടെ പൊതു നിലപാട് പാമ്പുരുത്തിയില് പ്രചാരണത്തിനെത്തിയ എല്.ഡി.എഫ് സ്‌ഥാനാര്‍ഥി പി.കെ. ശ്രീമതിയുടെ പ്രചാരണം തടസ്സപ്പെടുത്താന് ലീഗ് പ്രവര്‍ത്തകരുടെ ശ്രമം സംഘര്‍ഷത്തിനിടയാക്കി. . പുരുഷന്‍മാരില്ലാത്ത വീടുകളില് കയറി വോട്ട് പിടിത്തം വേണ്ടെന്നു പറഞ്ഞു ലീഗ് പ്രവര്‍ത്തകരാണ് സംഘര്‍ഷത്തിന് തുടക്കമിട്ടത്. കാസര്‍ഗോഡ് മണ്ഡലത്തിലെ യു.ഡി.എഫ്. സ്‌ഥാനാര്‍ഥി രാജ്‌മോഹന് ഉണ്ണിത്താന് പ്രചരണത്തില് സജീവമായപ്പോള് കണ്ണൂര് മണ്ഡലത്തിലെ സ്‌ഥാനാര്‍ഥി കെ. സുധാകരന് ചികിത്സാവശ്യത്തിനായി പോയതിനാല് പ്രചരണത്‌ില് പങ്കെടുക്കാനായില്ല. കണ്ണൂരില് പ്രധാന നേതാക്കളും പ്രവര്‍ത്തകരും പ്രചരണ രംഗത്ത് സജീവമായതായി ഡി.സി. സി. നേതൃത്വം അറിയിച്ചു. കെ.സുധാകരന് തിരഞ്ഞെടുപ്പ് ദിവസം മണ്ഡലത്തിലുണ്ടാകും. കാസര്‍ഗോഡ് മണ്ഡലത്തിലെ\nഎല്.ഡി.എഫ് സ്‌ഥാനാര്‍ത്ഥി സതീഷ് ചന്ദ്രന് ഇന്നലെ പ്രചാരണത്തിനെത്തില്ല, ഇന്നു ബൂത്തുകളില് സ്‌ഥാനാര്‍ഥി സജീവമാകുമെന്നും നേതാക്കള് പറഞ്ഞു.\nവിദേശങ്ങളില് നിന്നു വരെ ആളുകളെ ഇറക്കി യുഡിഎഫ് സംഘടിതമായി കള്ളവോട്ടു ചെയ്‌തതാണ് റിപോളിങ്ങിലേക്കു നയിച്ചതെന്ന് സി.പി.എം. കണ്ണൂര് ജില്ലാ സെക്രട്ടറി എം.വി. ജയരാജന് പറഞ്ഞു. കഴിഞ്ഞ അരനൂറ്റാണ്ടായി സംഘടിതവും ആസൂത്രിതവുമായ രീതിയില് മലബാര് മേഖലകളില് നടക്കുന്ന കള്ളവോട്ടിനെതിരെ കോണ്‍ഗ്രസും യു.ഡി.എഫും നടത്തി വന്നിരുന്ന പേരാട്ടത്തിന്റെ വിജയമാണിതെന്ന് ഡി.സി.സി. പ്രസിഡന്റ് സതീശന് പാച്ചേനി പറഞ്ഞു. ജനാധിപത്യം സംരക്ഷിക്കാനുള്ള ഇത്തരവാദിത്തം വോട്ടര്‍മാര് നിറവേറ്റണമെന്ന് ബി.ജെ.പി. ജില്ലാ പ്രസിഡന്റ് പി. സത്യ പ്രകാശ് ആവശ്യപ്പെട്ടു. കണ്ണൂരില് റീപോളിംഗ് നടക്കുന്ന ബൂത്തില് സുരക്ഷ ശക്‌തമാക്കണമെന്നാവശ്യപ്പെട്ട് കണ്ണൂരിലെ യുഡിഎഫ് സ്‌ഥാനാര്‍ത്ഥി കെ സുധാകരന് ചീഫ് ഇലക്ഷന് കമ്മീഷണര്‍ക്ക് കത്തയച്ചു. രാഷ്ര്‌ടീയ ചായ് വുള്ളവരെ ഡ്യൂട്ടിക്ക് നിയോഗിക്കരുതെന്നും കള്ളവോട്ട് തടയാന് തിരിച്ചറിയല് കാര്‍ഡ് നിര്‍ബന്ധമാക്കണമെന്നും സുധാകരന് കത്തില് പറയുന്നു.


SanDisk launches 128GB microSD card at Rs 9,999 - Malayalam Gizbot\n9,999 രൂപയ്ക്ക് സാന്‍ഡിസ്‌കിന്റെ 128 ജി.ബി. മെമ്മറി കാര്‍ഡ്\n| Published: Tuesday, May 6, 2014, 10:15 [IST]\nഅടുത്തിടെ ഇറങ്ങിയ സാംസങ്ങ് ഗാലക്‌സി എസ് 5, എച്ച്.ടി.സി. വണ് M8 എന്നീ ഫോണുകളില് 128 ജി.ബി. എക്‌സ്പാന്‍ഡബിള് മെമ്മറിയാണ് ഉള്ളത്. എന്നാല് ഇത്രയും ശേഷിയുള്ള മൈക്രോ എസ്.ഡി. കാര്‍ഡുകള് ഇതുവരെ വിപണിയില് എത്തിയിരുന്നില്ല.\nഇപ്പോള് പ്രമുഖ മെമ്മറി കാര്‍ഡ് നിര്‍മാതാക്കളായ സാന്‍ഡിസ്‌ക് 128 ജി.ബി. സ്‌റ്റോറേജ് ശേഷിയുള്ള മെമ്മറി കാര്‍ഡ് പുറത്തിറക്കി. 9,999 രൂപയാണ് സാന്‍ഡിസ്‌ക് അള്‍ട്ര മെക്രോ SDXC UHS-- 1 എന്ന കാര്‍ഡിന്റെ വില. ലോകത്തെ ഏറ്റവും ഉയര്‍ന്ന സ്‌റ്റോറേജ് കപ്പാസിറ്റിയുള്ള മെമ്മറി കാര്‍ഡും ഇതുതന്നെ.\nഫെബ്രുവരിയില് ബാര്‍സലോണയില് നടന്ന മൊബൈല് വേള്‍ഡ് കോണ്‍ഗ്രസില് സാന്‍ഡിസ്‌ക് മെമ്മറി കാര്‍ഡ് അവതരിപ്പിച്ചിരുന്നുവെങ്കിലും ഇപ്പോഴാണ് ലോഞ്ച് ചെയ്യുന്നത്.\nസാധാര മെമ്മറികാര്‍ഡിനേക്കാളും ഇരട്ടി വേഗത ലഭിക്കുന്ന 128 ജി.ബി. കാര്‍ഡില് 16 മണിക്കൂര് ദൈര്‍ഖ്യമുള്ള ഫുള് HD വീഡിയോ സ്‌റ്റോര് ചെയ്യാം. കൂടാതെ 7500 പാട്ടുകള്, 3200 ഫോട്ടോകള്, 125 ആപ്ലിക്കേഷനുകള് എന്നിവയും സ്‌റ്റോര് ചെയ്യാന് സാധിക്കും.\nStory first published: Tuesday, May 6, 2014, 10:15 [IST]


പ്രകൃതിവിരുദ്ധ പീഡനത്തിനിരയാക്കി, അശ്ലീല സിനിമകള് കാണാന് നിര്‍ബന്ധിച്ചു; ഭോപ്പാല് ഹോസ്റ്റല് ഡയറക്ടര്‍ക്കെതിരെ ഞെട്ടിപ്പിക്കുന്ന വെളിപ്പെടുത്തലുമായി യുവതി\nകഴിഞ്ഞയാഴ്ച ഇരുപതുകാരിയായ ബധിരയും മൂകയുമായ പെണ്‍കുട്ടി അശ്വനി ശര്‍മ്മക്കെതിരെ പരാതിയുമായി രംഗത്തെത്തിയതോടെയാണ് ഭോപ്പാല് ഹോസ്റ്റലിലെ പീഡന വിവരങ്ങള് പുറംലോകമറിയുന്നത്\n13 Aug, 2018 at 06:24 AM\nഭോപ്പാലിലെ സ്വകാര്യ ഹോസ്റ്റലിന്റെ ഡയറക്ടര്‍ക്കെതിരെ പരാതിയുമായി നാലാമത്തെ യുവതി കൂടി രംഗത്തെത്തി. ഡയറ്കടറായ അശ്വിനി ശര്‍മ്മ തന്നെ ആറ് മാസത്തോളം തുടര്‍ച്ചയായി പീഡിപ്പിച്ചിരുന്നതായി യുവതി ഇന്‍ഡോര് പൊലീസിനോട് പറഞ്ഞു. മാത്രമല്ല പ്രകൃതി വിരുദ്ധ കാര്യങ്ങള് ചെയ്യിപ്പിച്ചതായും അശ്ലീല സിനിമകള് നിര്‍ബന്ധിച്ച് കാണിപ്പിക്കുകയും ചെയ്തതായി യുവതി പറഞ്ഞു.\nകഴിഞ്ഞയാഴ്ച ഇരുപതുകാരിയായ ബധിരയും മൂകയുമായ പെണ്‍കുട്ടി അശ്വനി ശര്‍മ്മക്കെതിരെ പരാതിയുമായി രംഗത്തെത്തിയതോടെയാണ് ഭോപ്പാല് ഹോസ്റ്റലിലെ പീഡന വിവരങ്ങള് പുറംലോകമറിയുന്നത്. 2017 സെപ്തംബര് മുതല് 2018 ഫെബ്രുവരി തന്നെ ഹോസ്റ്റലില് വച്ചു പീഡിപ്പിച്ചുവെന്നായിരുന്നു യുവതിയുടെ പരാതി. ഇതിന് പിന്നാലെ മറ്റ് രണ്ട് യുവതികള് കൂടി പരാതിയുമായി രംഗത്തെത്തിയിരുന്നു.\nപരാതിയുടെ അടിസ്ഥാനത്തില് ബുധനാഴ്ച അശ്വിനി കുമാറിനെ പൊലീസ് അറസ്റ്റ് ചെയ്തിരുന്നു. ബലാൽസംഗം, ഭീഷണിപ്പെടുത്തല്, ദളിത് പീഡന നിരോധന നിയമം തുടങ്ങിയ വകുപ്പുകള് ഇയാള്‍ക്കെതിരെ ചുമത്തിയിരിക്കുന്നത്. അശ്വിനിയുടെ ആവശ്യങ്ങള് നിരാകരിച്ചാല് അയാള് ക്രൂരമായി പീഡിപ്പിക്കുമായിരുന്നുവെന്നും യുവതി പറഞ്ഞു.\nശര്‍മ്മ ആര്‍എസ്എസ് പ്രവര്‍ത്തകനാണെന്ന് കോണ്‍ഗ്രസ് ആരോപിച്ചു. ശര്‍മ്മ മധ്യപ്രദേശ് മുഖ്യമന്ത്രി ശിവരാജ് സിംഗ് ചൌഹാന്റെ അടുത്തു നില്‍ക്കുന്ന ഒരു വീഡിയോയും കോണ്‍ഗ്രസ് വക്താവ് ശോഭ ഓസ കഴിഞ്ഞു ദിവസം പുറത്തുവിട്ടിരുന്നു. ബി.ജെ.പി നേതാക്കളുമായുള്ള ബന്ധം മറച്ചുവയ്ക്കാന് ശര്‍മ്മ തന്റെ ഫേസ്ബുക്ക് അക്കൌണ്ട് ഡിലീറ്റ് ചെയ്തതായും ഓസ ആരോപിച്ചു. സംഭവം സിബിഐയെ കൊണ്ട് അന്വേഷിക്കണമെന്നാവശ്യപ്പെട്ട് കോണ്‍ഗ്രസ് ചീഫ് കമല് നാഥ് മുഖ്യമന്ത്രിക്ക് കത്തയച്ചു. എല്ലാ വനിതാ ഹോസ്റ്റലുകളിലും ഓരോ മാസവും പരിശോധന നടത്താന് മധ്യപ്രദേശ് സര്‍ക്കാര് ഉത്തരവിട്ടിട്ടുണ്ട്.\nBhopal hostel survivor


ആദ്യമെന്റെ കൈകളില്, പിന്നെ പലകൈകളിലൂടെ...ഒടുക്കം എനിക്കുതന്നെ വിധിക്കപ്പെട്ട വടക്കുംനാഥന്! | Books| movies| Shajoon Karyal\nMay 20, 2020, 06:24 PM IST\nപിന്നീടൊരു കഥ പറയാന് നില്‍ക്കാതെ ഗിരീഷും പോയി. പതിനാല് വര്‍ഷം കഴിഞ്ഞു. വടക്കുംനാഥന്റെ ചിത്രീകരണസമയത്തെ മാനസികസംഘര്‍ഷം ഓര്‍ക്കുമ്പോള് ശശിയേട്ടനെ ഓര്‍ക്കാറുണ്ട്. അതിസങ്കീര്‍ണതകളെ ത്രില്ലായി ഏറ്റെടുത്ത എന്റെ ഗുരുനാഥനെ.\nകോഴിക്കോട് കോംട്രസ്റ്റിനടുത്തുള്ള, കുറച്ചുകൂടി വ്യക്തമായിപ്പറഞ്ഞാൽ ജില്ലാജയിലിനടുത്തുള്ള രത്നഭവന്റെ നടുവിലത്തെ മുറി എപ്പോഴും അടച്ചിട്ടിരിക്കും. സിതാര പിക്ച്ചേഴ്സിന്റെ വിതരണത്തിൽ ഇറങ്ങുന്ന എല്ലാ സിനിമകളുടെയും ഫിലിം റോളുകൾ ആ മുറിയിലെ പെട്ടിക്കകത്താണിരിക്കുന്നത്. അവളുടെ രാവുകൾ മലയാളക്കരയിലാകെ കത്തിക്കയറികൊടുമ്പിരിക്കൊണ്ടിരിക്കുന്ന കാലം. ഒരുനാൾ ആ മുറി തുറന്ന ഒരു കൗമാരക്കാരൻ പെട്ടിയിലെ ഫിലിംറോളുകൾ പരിഭ്രമത്തോടെ എടുത്തുനിവർത്തി നോക്കി. സീമയെന്ന അഭൗമസൗന്ദര്യം കറുത്തഫിലിമിൽ ജ്വലിച്ചു നിൽക്കുന്നു. ഫിലിം റോളുകൾ തിരികെ വച്ച ആ കൗമാരക്കാരൻ പിന്നീട് കണ്ടത് അച്ഛനതെടുത്ത് രാത്രിയിൽ മുഴുവനായും കത്തിച്ചുകളയുന്നതാണ്. താൻ ഭദ്രമായി വച്ച ഫിലിമുകൾ ആരോ എടുത്തുനോക്കിയിട്ടുണ്ടെന്ന് തിരികെവച്ച അടുക്കില്ലായ്മ വിളിച്ചുപറയുന്നുണ്ടായിരുന്നു.\nപക്ഷേ ആ ഇരുണ്ടമുറിയിൽ നിന്നും അഭ്രപാളികളുടെ അപാരസാധ്യത മനസ്സിലേക്കാവാഹിച്ച ഷാജൂൺ കാര്യാൽ എന്ന കുട്ടി ഇന്ന് തന്റെ എക്കാലത്തെയും സൂപ്പർഹിറ്റ് പടമായ വടക്കുംനാഥന്റെ പതിനാലാം വർഷം ആഘോഷിക്കുകയാണ്. ഐ.വി ശശിയുടെ സംവിധാനസഹായിയായി സിനിമയിൽ തുടക്കംകുറിച്ച ഷാജൂൺ കാര്യാൽ മുപ്പത്തഞ്ചുവർഷമായി മലയാള സിനിമയിലുണ്ട്. അനുഭവങ്ങൾ മാത്രം മുതൽക്കൂട്ടായ അദ്ദേഹം തന്റെ സിനിമാജീവിതത്തെക്കുറിച്ചു സംസാരിക്കുന്നു.\nപതിനെട്ടാം വയസ്സിൽ, അതായത് പ്രായപൂർത്തിയായ അന്ന് മുതൽ സ്വന്തം വഴി തിരഞ്ഞെടുത്ത ഷാജൂൺ കാര്യാലിനെ ആ വഴിക്കുവിട്ട പിതാവ് രാംദാസ് കാര്യാൽ എന്ന സിനിമാ വ്യവസായി സത്യത്തിൽ തന്റെ മകനിലൂടെ സിനിമയെന്ന ബിസിനസ്സിന്റെ സാധ്യതകളെ കണ്ടിരുന്നോ?\nഎന്റെ പ്രീഡിഗ്രി റിസൽട്ട് വന്നപ്പോൾ അച്ഛൻ അടുത്തുവിളിച്ച് ഭാവി പരിപാടിയെക്കുറിച്ച് ചോദിച്ചു. ആദ്യം പറഞ്ഞത് തുടർപഠനത്തിനായി ഡിഗ്രിയ്ക്കു ചേരുന്ന കാര്യമാണ്. രണ്ടാമതായി പറഞ്ഞത് വല്ല ബിസിനസ് പ്ളാനുമുണ്ടെങ്കിൽ അതിലേക്കു വേണ്ടുന്ന ധനസഹായം അച്ഛൻ വാഗ്ദാനം ചെയ്യുന്ന കാര്യമാണ്. പ്രായപൂർത്തിയായി, അതുകൊണ്ട് എന്തുതീരുമാനം വേണമെങ്കിലും എടുക്കാം. അതിനുള്ള എല്ലാവിധ ശക്തമായ പിന്തുണയും അച്ഛൻ തരും. പ്ളാൻ എന്താണെന്ന് കൃത്യമായി അവതരിപ്പിക്കണം. അച്ഛന് ബോധ്യപ്പെടണം.\nസിനിമാ വ്യവസായിയായ അച്ഛൻ സിനിമയുടെ കാര്യം മാത്രം പറഞ്ഞില്ല. അപ്പോൾ ഞാനങ്ങോട്ടു പറഞ്ഞു എനിക്ക് ശശിയേട്ടന്റെ കീഴിൽ സംവിധാനം പഠിക്കണം. അദ്ദേഹത്തിന്റെ അസിസ്റ്റന്റാവാനുള്ള സഹായം ചെയ്തുതരണം. എന്റെ ആവശ്യം അച്ഛൻ പെട്ടന്ന് അംഗീകരിച്ചുതന്നില്ല. അരമുക്കാൽ മണിക്കൂറോളം ഇന്റസ്ട്രിയിലെ ബുദ്ധിമുട്ടുകളെപ്പറ്റി സംസാരിച്ചു. വിശദമായിത്തന്നെ പറഞ്ഞുമനസ്സിലാക്കിത്തന്നു. സമയത്തിന് ഭക്ഷണമുണ്ടാവില്ല, ഉറങ്ങാൻ പറ്റില്ല, വീട്ടുകാരെ കാണണമെന്ന് തോന്നുമ്പോൾ ഓടിവരാൻ പറ്റില്ല. സ്ക്രീനിൽ കാണുന്നയത്ര എളുപ്പമല്ല ഇതിനുപിന്നിലെ പ്രവർത്തനങ്ങൾ...അങ്ങനെ ഉപദേശം വിവരണങ്ങളായി കുറേനേരം പോയി. പക്ഷേ അച്ഛൻ പറഞ്ഞ ഒന്നുണ്ട്: ''ഇന്റസ്ട്രിയിലേക്ക് പോകുന്നതിന് ഞാൻ എതിരല്ല, പക്ഷേ ഒരിക്കൽ അതിലേക്ക് പോയിക്കഴിഞ്ഞാൽ അതുതന്നെയായിരിക്കണം നിന്റെ ഭാവി. കുറച്ചുകാലം പോയി അവിടെയിവിടെ ചുറ്റിത്തിരിഞ്ഞ് തിരിച്ചുപോരാൻ പാടില്ല.''\nഅങ്ങനെ പാതിവഴിയിൽ ഉപേക്ഷിച്ചുപോരുന്ന പ്രശ്നമേ ഉദിക്കുന്നില്ല എന്നു ഞാൻ കട്ടായം പറഞ്ഞപ്പോൾ അച്ഛൻ ഐ.വി ശശിയെ വിളിച്ചു. അദ്ദേഹത്തിനോട് പറഞ്ഞത് രാംദാസ് കാര്യാലിന്റെ മകനാണെന്നുള്ള ഇളവുകളോ മുൻപരിചയങ്ങളോ അവനോട് കാണിക്കരുത്. അവൻ ആത്മാർഥമായി സിനിമ ആഗ്രഹിക്കുന്നുണ്ടെങ്കിൽ മാത്രമേ ആ മേഖല അർഹിക്കുന്നുള്ളൂ. ഷാജുവിനെ അങ്ങോട്ട് വിടുകയാണ്. അപ്പോൾ ശശിയേട്ടൻ സമ്മതം പറഞ്ഞു. അങ്ങനെ സാദാ തേർഡ് അസിസ്റ്റന്റായിട്ട് ''ഉയരങ്ങളിൽ'' എന്ന ചിത്രത്തിലൂടെയാണ് എന്റെ സിനിമാപഠനം ആരംഭിക്കുന്നത്. അല്ലാതെ അച്ഛന്റെ സിനിമാവിതരണവും എന്റെ സിനിമാമോഹവും തമ്മിൽ ബിസിനസ് സംബന്ധമായ ഏച്ചുകൂട്ടലുകളൊന്നുമില്ല.\nഐ. വി ശശിയെത്തന്നെ തിരഞ്ഞെടുക്കാൻ ഗുരുനാഥനായി തിരഞ്ഞെടുക്കാൻ കാരണം?\nപാവമണി അങ്കിൾ നിർമിക്കുന്ന പടങ്ങൾ അച്ഛനും അദ്ദേഹവും കൂടി അജന്ത ഫിലിംസ് എന്നൊരു വിതരണക്കമ്പനിയിലൂടെയാണ് ആദ്യം വിതരണം ചെയ്തിരുന്നത്. അശ്വരഥത്തിന്റെ ചിത്രീകരണവേളയിൽ അച്ഛന്റെ കൂടെ ഞാൻ മുഴുവൻ സമയവും തിരുവനന്തപുരത്തെ ലൊക്കേഷനിൽ ഉണ്ടായിരുന്നു. സ്കൂൾ വെക്കേഷൻ കാലത്തായിരുന്നു ഷൂട്ടിങ്. അങ്ങനെ അദ്ദേഹവുമായി നല്ല പരിചയത്തിലായി. അതിനുമുമ്പ് അവളുടെ രാവുകൾക്കു വേണ്ടി ലൊക്കേഷൻ നോക്കാനായി അച്ഛനോടൊപ്പം അദ്ദേഹം ഞങ്ങളുടെ വീട് കാണാൻ വന്നിട്ടുണ്ട്. പിന്നെ അഹിംസ എന്ന പടത്തിന്റെ ഷൂട്ട് കോഴിക്കോട് വച്ച് നടക്കുമ്പോൾ ഞാനും പാവമണി അങ്കിളിന്റെ മകൻ പ്രതാപ് സാന്റിയും കൂടി ഒരു ഔട്ട്ഡോർ യൂണിറ്റ് നടത്തിയിരുന്നു. അഹിംസയുടെ ഔട്ട്ഡോർ ഞങ്ങൾക്കായിരുന്നു. കൈരളി ഔട്ട്ഡോർ എന്നായിരുന്നു ഞങ്ങളുടെ കമ്പനിയുടെ പേര്. കുട്ടികളായിരുന്ന ഞങ്ങൾ, അച്ഛന്റെയും പാവമണി അങ്കിളിന്റെയും പേരിലുള്ള കൈരളിയുടെ നടത്തിപ്പുകാരായിരുന്നു എന്നതാണ് സത്യം. അച്ഛന്റെ കെയറോഫിൽ ശശിയേട്ടന്റെ ലൊക്കേഷൻ സന്ദർശിക്കാനുള്ള അനുവാദമുണ്ടായിരുന്നു. സിനിമയുടെ എഡിറ്റിങ് വരെ അന്നു നേരിട്ട് കാണാനായി. അതുകൊണ്ട് അദ്ദേഹം തന്നെയേ മുമ്പിലുണ്ടായിരുന്നുള്ളൂ.\nഎന്നാലും വ്യക്തിപരമായ പരിഗണന ഐ.വി ശശി നല്കിയിട്ടുണ്ടാവില്ലേ.\nഉയരങ്ങളിൽ എന്ന പടത്തിന്റെ സോങ്റെക്കോഡിങ് സമയത്താണ് ഞാൻ മദ്രാസിലേക്ക് പോവുന്നത്. പിറ്റേന്ന് മോഹൻലാലും സ്വപ്നയും തമ്മിലുള്ള ഒരു ബെഡ്റൂം സീക്വൻസും ഷൂട്ട് ചെയ്യുന്നത് കണ്ടു. അപ്പോൾ തിരക്കിനിടയിൽ ശശിയേട്ടൻ ''ഒക്കെ കണ്ടുമനസ്സിലാക്കി പഠിച്ചോ കേട്ടോ'' എന്നുമാത്രം സ്നേഹത്തോടെ പറഞ്ഞു. വീട്ടിൽ നിന്നിറങ്ങുമ്പോൾ സിനിമ പഠിച്ചിരിക്കും എന്നുറപ്പിച്ചിരുന്നല്ലോ. അതുകൊണ്ടുതന്നെ ശശിയേട്ടനെ പരമാവധി ബുദ്ധിമുട്ടിക്കാതെ അദ്ദേഹത്തിന്റെ തേർഡ് അസിസ്റ്റന്റായി. ഓരോ സീനും എന്താ ഇങ്ങനെ എടുക്കുന്നത്, എന്താ അങ്ങനെ എടുത്താൽ എന്നൊക്കെയുള്ള ഉദ്വേഗങ്ങളൊക്കെ അടക്കിവച്ചു. എന്റെ മുന്നിലുള്ള അസിസ്റ്റന്റ് മാതൃകകളൊക്കെ അങ്ങനെയുള്ളവരായിരുന്നു. ശശിയേട്ടനോട് സംസാരിക്കാനോ സ്നേഹം ഭാവിക്കാനോ പോയില്ല.\nഷൂട്ട് കണ്ടപ്പോൾ മനസ്സിലായതാണ് പുറമേ ചിരിച്ചുകളിച്ചുനടക്കുമ്പോഴും ഒരു സംവിധായകൻ എരിതീയിലും വറചട്ടിയിലുമെന്ന അവസ്ഥയിലാണ് നിൽക്കുന്നതെന്ന്. അതുകൊണ്ടുതന്നെ പരമാവധി അകലം പാലിച്ചു. പരിമിതികളും സൗകര്യക്കുറവുകളും മറ്റുമുള്ള പരാതിയും ഉണ്ടായില്ല.\nതേഡ്ഗ്രേഡ് അസിസ്റ്റന്റായ ഷാജൂൺകാര്യാൽ പിന്നീട് ഐ.വി ശശിയുടെ ചീഫ് അസോസിയേറ്റായി, സ്വതന്ത്രസംവിധായകനായി. മുപ്പത്തഞ്ച് വർഷത്തെ സിനിമാ അനുഭവത്തെ തിരിഞ്ഞുനോക്കുമ്പോൾ എന്തുതോന്നുന്നു.\nപടിപടിയായിട്ടുള്ള, ഒന്നാംക്ളാസുമുതലുള്ള സിനിമാ പഠനമായിരുന്നു അത്. ശശിയേട്ടൻ അഭിനേതാക്കൾക്ക് കഥ പറഞ്ഞുകൊടുക്കുന്നത് കാണുക തന്നെ വേണം. കഥാപാത്രത്തിന്റെ പുരികംവരെ ഏതുരീതിയിൽ അതത് ഷോട്ടിൽ ചലിച്ചിരിക്കണമെന്നുവരെ സ്പഷ്ടമായി പറഞ്ഞുകൊടുക്കും. കണ്ണിന്റെ ചലനം, ചുണ്ടിന്റെ അനക്കം ഇതൊക്ക ശശിയേട്ടൻ കണിശമായി നിരീക്ഷിക്കുമായിരുന്നു. ഒരു വൈഡ് ഷോട്ട് എടുക്കുന്നതിനിടയിൽ അദ്ദേഹം കട്ട് പറഞ്ഞത് ആ സമയത്ത് കഥാപാത്രത്തിന്റെ പുരികം അങ്ങനെ ചലിക്കേണ്ടതില്ല, അത് സാഹചര്യയോഗ്യമല്ല എന്നു പറഞ്ഞുകൊണ്ടാണ്. അപ്പോൾ അദ്ദേഹത്തിന്റെ ക്രാഫ്റ്റ് നോക്കൂ.\nബിഗ്ബജറ്റ് മൾട്ടിസ്റ്റാർ പടങ്ങളാണ് ശശിയേട്ടൻ അധികവും ഏറ്റെടുക്കുക. എത്രത്തോളം സങ്കീർണമാണോ അത്രത്തോളം അദ്ദേഹം ഹാപ്പിയാണ്. 'ഭൂമിക'യാണ് അദ്ദേഹത്തിന്റെ അസോസിയേറ്റായി ആദ്യം ഞാൻ വർക്ക് ചെയ്ത പടം. പിന്നെ 'ഇൻസ്പെക്ടർ ബൽറാം'. തിയേറ്ററിൽ ആദ്യം ഇറങ്ങിയത് ബൽറാം ആണ്. അസോസിയേറ്റാവുന്നതിനുമുമ്പ് തന്നെ ഷൂട്ടിങ് ഡെയ്ലിചാർട്ട് ഉണ്ടാക്കാനുള്ള ഭാഗ്യം കിട്ടിയിരുന്നു. അസിസ്റ്റന്റിനെ സംബന്ധിച്ചിടത്തോളം അതൊക്കെയാണ് ഭാഗ്യങ്ങൾ. അങ്ങനെ ശശിയേട്ടന്റെ കീഴിലുള്ള സിനിമാപഠനം ഒരു യൂണിവേഴ്സിറ്റിയിൽ പഠിക്കുന്നതുപോലെതന്നെയായിരുന്നു. സ്വതന്ത്രസംവിധാനം എന്ന ആത്മവിശ്വാസത്തിലേക്ക് പതിയെ കൈപിടിച്ചുയർത്തിയ ഗുരുവാണ് അദ്ദേഹമെനിക്ക്.\nഇത്രയും കാലമൊന്നും വേണ്ടല്ലോ യുവതലമുറയിലെ സംവിധായകർക്ക്. അവർ കഥയാലോചിക്കുന്നു. നേരിട്ട് ആർട്ടിസ്റ്റിനെ കാണുന്നു, പ്രൊഡ്യൂസറെ തരപ്പെടുത്തുന്നു. ഹിറ്റ് സിനിമകളുണ്ടാവുന്നു. പുതലമുറയുടെ ക്രാഫ്റ്റ് എങ്ങനെ വിലയിരുത്തുന്നു?\nലിജോ ജോസ് പല്ലിശ്ശേരിപോലെ ഏറ്റവും നൂതനമായ രീതിയിൽ സിനിമകളെടുക്കുന്ന അസാമാന്യമായ ക്രാഫ്റ്റുളള സംവിധായകർ ഉണ്ട് ഇന്റസ്ട്രിയിൽ. അക്കാലത്ത് ഷോട്ടുകൾ എടുക്കുന്നത് ഫിലിമുകളിലാണ്. അധികം ഷോട്ട് വന്നാൽ ഫിലിം കൂടുതൽ ചിലവാകും അപ്പോൾ കാശ്പോയിക്കൊണ്ടിരിക്കും. അപ്പോൾ പരിചയസമ്പന്നനായ സംവിധായകനുമാത്രമേ സിനിമചെയ്യാൻ പറ്റുകയുള്ളൂ. ഫിലിം വേസ്റ്റാക്കാതെ പരമാവധിചിലവുകൾ കുറച്ച് ഓരോഷോട്ടും അകക്കണ്ണിൽ ചിത്രീകരിച്ചുകഴിഞ്ഞ ഒരാൾക്കുമാത്രമേ സംവിധായകനാവാൻ പറ്റുകയുള്ളൂ. എന്താണ് ഷൂട്ട് ചെയ്ത് വന്നിരിക്കുന്നതെന്ന് റഷ് മദ്രാസിൽകൊണ്ടുപോയി ഡവലെപ്പ് ചെയ്തതിനു ശേഷമാണ് കാണാൻ കഴിയുക. എന്നാൽ ഇന്ന് സാങ്കേതികവിദ്യകൾ പുരോഗമിച്ചതോടുകൂടി വിപ്ളവകരമായ മാറ്റങ്ങൾ ഇന്റസ്ട്രിയിലുണ്ടായിട്ടുണ്ട്. ഷൂട്ടിങ് മോണിറ്ററിൽ കാണാൻ കഴിയും. അപ്പോൾത്തന്നെ പിശകുകൾ പരിഹരിച്ച് റീ ഷൂട്ട് ചെയ്യാം. എന്നാൽ ശശിയേട്ടന്റ ചിത്രീകരണത്തിൽ റീഷൂട്ട് എന്നൊരു സംഭവം എന്റെ ഓർമയിൽ ഇല്ല. ഒരു ക്രെയിൻ ഷോട്ടാണെങ്കിൽ ആ ഏരിയ മൊത്തമായും അദ്ദേഹത്തിന്റെ മനസ്സിലുണ്ടാവും ഒരാൾ കടന്നുപോകുമ്പോൾ അത് ഫ്രെയിമാണോ അല്ലയോ എന്നദ്ദേഹം വിളിച്ചു പറയും. ക്യാമറാമാനോട് ഉപയോഗിക്കേണ്ട ലെൻസ് ഏതാണെന്ന് കൃത്യമായി പറഞ്ഞുകൊണ്ടേയിരിക്കും.\nഇപ്പോളുള്ളവർക്ക് അത്ര ഏകാഗ്രത വേണമെന്നില്ല. മുന്നിലിരിക്കുന്ന മോണിറ്റർ എല്ലാം കാണിച്ചുകൊടുത്തിരിക്കും. പോരാത്തതിന് രണ്ടോമൂന്നോ ക്യാമറകൾ വച്ച് ഒരു സീൻ ഷൂട്ട് ചെയ്യുന്നു. പണ്ട് അങ്ങനെയല്ല, ഒരു ഷോട്ട് കഴിഞ്ഞിട്ട് ക്യാമറ മാറ്റിവെക്കുകയാണ്. പണ്ട് നമ്മൾ ഫോൺ നമ്പരുകൾ ബൈഹാർട്ടാക്കി വക്കുന്നതുപോലെയാണ് അക്കാലത്തെ മൂവിമേക്കിങ്. ഇന്നത് മൊബൈൽഫോണിൽ ഫീഡ് ചെയ്ത പേരുകളാണ്. അത്രമതി. വിളിക്കുക എന്നതാണ് പ്രാഥമിക ഉദ്ദേശ്യം.\nഅതുപോലെ മൊബൈൽ ഫോൺ വന്നതോടെ ഷൂട്ടിങ് വളരെ ജനകീയമായി. സ്വയംപഠിക്കാൻ സാഹചര്യമുണ്ട്. ഇന്റർനെറ്റിന്റെ സഹായത്തോടെ ധാരാളം സിനിമകൾ കണ്ടുപഠിക്കാം. അങ്ങനെയുള്ള ധാരാളം റിസർച്ച് വർക്കുകളുടെ ഫലമാണ് ഇന്നത്തെ ഓരോസിനിമയും. പഠനോപാധികൾ മാറി എന്നേയുള്ളൂ.\nശശിയേട്ടന്റെയടുക്കൽ നിന്നും മാറിനിന്നതുതന്നെ സ്വന്തമായി ഒരു സിനിമ എന്ന മോഹത്താലാണ്. രഞ്ജിത്താണ് തിരക്കഥയെഴുതിത്തരാമെന്നേറ്റത്. നീലഗിരിയുടെ ചിത്രീകരണവേളയിൽ മമ്മൂട്ടി രഞ്ജിത്തിനോട് പറഞ്ഞു: ''ഇനി നീ പേനയെടുക്കുന്നത് ഷാജൂണിന് വേണ്ടിയായിരിക്കണം.'' അപ്പോൾ ജോണിവാക്കറിന്റെ തിരക്കിലാണ് രഞ്ജി. എനിക്കാണേൽ വീട്ടിൽ നിന്നും വിവാഹം കഴിക്കാനുള്ള സമ്മർദ്ദം വന്നുകൊണ്ടിരിക്കുന്നു. സ്വന്തമായൊരു സിനിമ സംവിധാനം ചെയ്യാതെ, കെട്ടിക്കൊണ്ടു വരുന്ന പെണ്ണിന് ഒരു ജോടി വസ്ത്രം വാങ്ങാൻ കാശില്ലാതെ കാര്യങ്ങൾ നടക്കില്ലെന്ന് തോന്നി. അങ്ങനെ കുറേ കഥകൾ കേട്ടു. എന്റെ മനസ്സിലുള്ള സിനിമകളാണെങ്കിൽ കെ.ജി.ജോർജ്, ഐ. വി ശശി,ഭരതൻ, പത്മരാജൻ അങ്ങനെയുള്ള സംവിധായകരുടെ സിനിമകളാണ്.\nരഞ്ജിത്ത് ആ സമയത്ത് നല്ലതിരക്കിലായി. മറുഭാഗത്ത് ഒരു തിരക്കഥയും ആർട്ടിസ്റ്റും പ്രൊഡ്യൂസറുമായി ഒരു ആക്ഷൻ പടം സംവിധായകനെയും കാത്തിരിക്കുന്നു. അപ്പോൾ പ്രായോഗികമായി ആലോചിച്ച് രഞ്ജി പറഞ്ഞു: ''നീ ഇത് തുടങ്ങിവക്ക്, അപ്പോളേക്കും നമ്മുടെ പ്രൊജക്ട് തയ്യാറാക്കാം.'' ദിനേശ് പണിക്കരാണ് പ്രൊഡ്യൂസർ. അങ്ങനെ ആദ്യമായി ഒരു ആക്ഷൻ പടത്തിൽ കൈവച്ചു. ഞാനിപ്പോളും വിശ്വസിക്കുന്നത് ഒരിക്കലും ഞാൻ ചെയ്യാനാഗ്രഹിച്ച പടമായിരുന്നില്ല അതെന്നാണ്.\nജാക്ക്പോട്ട് എന്ന ചിത്രത്തിന്റെ കഥ ഷാജൂൺ കാര്യാലിന്റേതാണല്ലോ.\nകഥമാത്രമേ എന്റെതായിട്ടുള്ളൂ. വെറുമൊരു കഥയാണ് പറഞ്ഞത്. എനിക്ക് കുതിരകളെയും മറ്റുമൃഗങ്ങളെയുമൊക്കെ വലിയ ഇഷ്ടമാണ്. അപ്പോൾ ജാക്ക് പോട്ട് എന്ന ആശയം ഉദിക്കുന്ന ഫ്രാൻസിസ്ഫോഡ്\nകപ്പോളോയുടെ 'ദ ബ്ളാക് സ്റ്റാലിയൻ' എന്ന ചിത്രമാണ് ഈ കഥയുടെ പ്രചോദനം. ടി. ദാമോദരൻ മാഷിനോട് കഥയുടെ ഏകദേശരൂപം പറഞ്ഞു. മാഷാണ് അത് വികസിപ്പിച്ചത്. ആ പടം നല്ല വിജയമായിരുന്നു. അതിന്റെ ക്രെഡിറ്റ് ദാമോദരൻ മാഷിനാണ്.\nഒന്നരപ്പതിറ്റാണ്ടുമുൻപ് മലയാളക്കരയാകെ ആഘോഷിച്ച വടക്കുംനാഥൻ എന്ന സിനിമയുടെ വേറിട്ട ട്രീറ്റ്മെന്റ് ഷാജൂൺ കാര്യാലിന്റെ കരിയറിലെ വലിയ നേട്ടങ്ങളിലൊന്നാണ്.\nതീർച്ചയായും ഞാനാഗ്രഹിച്ച ഒരു സിനിമ എന്നിലേക്കെത്തിയത് വടക്കുംനാഥനിലൂടെയാണ്. രഞ്ജിത്ത് എനിക്കായി നല്ല കഥ ഒരുക്കാൻ ഒരുപാട് ശ്രമിച്ചിട്ടുണ്ട്. പക്ഷേ പല കാരണങ്ങളാലും നടന്നില്ല. ഗിരീഷ് പുത്തഞ്ചേരിയെ ഇടയ്ക്കിടെ രഞ്ജിത്തിനൊപ്പം കാണാറുണ്ടായിരുന്നു. ഒരു ദിവസം ഗിരീഷ് പറഞ്ഞു:''നിങ്ങളുടെ മൂഡ് എനിക്കറിയാം. നിങ്ങളോട് ഞാനൊരു കഥ പറയുന്നുണ്ട്.''\nഅങ്ങനെയൊരു ദിവസം ഗിരീഷ് മഹാറാണിയിലേക്ക് വിളിച്ചു. എന്നോട് കഥ പറഞ്ഞു. ത്രില്ലടിച്ചുപോയി. അതുപോലൊരുസിനിമ ഇനിയെനിക്ക് കിട്ടില്ല. ഞാൻ ഉടനെ ഏറ്റെടുത്തു. അതിനുശേഷം ആ കഥ എന്റെ പക്കൽ നിന്നും വഴുതിപ്പോയി. ഏറെ വിഷമിച്ചു അപ്പോൾ. മോഹൻലാൽ എന്ന നടന്റെ അഭിനയസാധ്യതകളെ ഞാനുപയോഗപ്പെടുത്താൻ പോകുന്നത് ഈ കഥയിലൂടെയാണല്ലോ എന്ന സന്തോഷത്തിന് തിരിച്ചടിയായി. അങ്ങനെ പലപല സംവിധായകരിലൂടെ കഥ മലക്കംമറിയാൻ തുടങ്ങി. പ്രിയദർശൻ തന്റെ പാറ്റേണിൽ നിന്നും വ്യത്യസ്തമായ ഒന്നായതുകൊണ്ട് വേണ്ടെന്നു വച്ചു. പിന്നെ സിബിമലയിൽ, ഷാജി കൈലാസ്, രഞ്ജിത്ത്...\nഅന്നേവരെ ആഗ്രഹിച്ച തരത്തിലുള്ള ഒരു സിനിമചെയ്യാൻ കിട്ടാത്ത എന്റെ നിരാശ ഇരട്ടിയായി. അങ്ങനെയിരിക്കെ ഒരു ദിവസം പ്രൊഡ്യൂസർ ഗോവിന്ദൻ കുട്ടിയും ഗിരീഷും കാറിൽ യാത്രചെയ്യുമ്പോൾ തൃശൂർ വടക്കുംനാഥക്ഷേത്രത്തിന് മുന്നിൽ വണ്ടി നിർത്താൻ ഗിരീഷ് അവശ്യപ്പെട്ടു. വടക്കുംനാഥന്റെ മുമ്പിൽ വച്ച് ഗിരീഷ് തിരക്കഥയെടുത്തു വച്ചുകൊണ്ട് ഗോവിന്ദൻ കുട്ടിയോട് പറഞ്ഞു:''ഒന്നുകിൽ ഷാജൂണിനെ ഈ കഥ ചെയ്യാൻ ഏൽപ്പിക്കണം, അല്ലെങ്കിൽ ഞാനിവിടെവച്ച് ഈ തിരക്കഥ കത്തിച്ചാമ്പലാക്കും''. വേറെ കോപ്പികളൊന്നും അന്ന് ഗിരീഷ് എടുത്തുവച്ചിട്ടില്ലായിരുന്നു. അതായിരുന്നു ഒറിജിനൽ. ഗോവിന്ദൻ കുട്ടി സമ്മതിച്ചു. അങ്ങനെ എന്നെ കൈവിട്ട കഥ എന്നിലേക്കുതന്നെ തിരിച്ചെത്തി.\nചിത്രീകരണമുടനീളം കഷ്ടപ്പാടുകളുടെ കടമ്പയായിരുന്നു. മുമ്പേ തീരുമാനിച്ച ലൊക്കേഷനെല്ലാം മഴവെള്ളം കയറി മുങ്ങിപ്പോയി. ഋഷികേശിൽ പോയപ്പോൾ ഗംഗാനദി കരകവിഞ്ഞൊഴുകുന്നു. ലാലേട്ടൻ മറ്റൊരു ഷൂട്ടിനിടയിൽ രണ്ടുദിവസം ലീവെടുത്ത് വന്നതാണ്. അങ്ങനെ വീണ്ടും പുതിയ ലൊക്കേഷൻ തേടിയുറപ്പിച്ചു. പിറ്റേന്ന് തുടങ്ങാമെന്നായി. പൂജയ്ക്ക് തേങ്ങയുടച്ചതും പിന്നിൽ നിന്ന് ആർത്തുകരച്ചിൽ! നോക്കുമ്പോൾ കവിയൂർ പൊന്നമ്മച്ചേച്ചിയാണ്. അനിയത്തി കവിയൂർ രേണുക മരിച്ചവിവരം അറിഞ്ഞതാണ്. പൊന്നമ്മച്ചേച്ചിയെ എല്ലാവരും സമാധാനിപ്പിക്കുന്ന തിരക്കിലാണ്. തിരിച്ച് ഫ്ളൈറ്റ് ടിക്കറ്റെടുക്കാൻ ആളുകൾ ഓടുന്നു. ഞാൻ മാത്രം തരിച്ചിരുന്നു. ഷൂട്ട് നടക്കില്ല. ഇനിയെത്രകാലം കാത്തിരിക്കണം.\nഅങ്ങനെയിരിക്കേ പൊന്നമ്മച്ചേച്ചി അല്പസമയം കഴിഞ്ഞ് എന്റെയടുത്തുവന്നു. മോനേ, ഞാൻ പോവുന്നില്ല. അവളെ അവസാനമായി ഒരു നോക്ക് കാണാൻ കഴിഞ്ഞില്ല. ഞാൻ ഇവിടെനിന്ന് നിന്നോട് സഹകരിക്കണമെന്ന് മനസ്സ് പറയുന്നു. അവൾക്കായി ഞാൻ കുറച്ചു നേരം പ്രാർഥിക്കട്ടെ. എന്റെ മനസ്സിൽ വീണ്ടും ആശമുളച്ചു. അങ്ങനെയൊരു വിട്ടുവീഴ്ച എനിക്കുവേണ്ടി ചെയ്ത പൊന്നമ്മച്ചേച്ചിയോട് എന്നും നന്ദിയും കടപ്പാടും മാത്രം.\nസാമ്പത്തിക പ്രതിസന്ധികളുടെ പെരുമഴക്കാലമാണ് പിന്നെ. രവീന്ദ്രസംഗീതം അവസാനമായി തുടിച്ചത് എനിക്കുവേണ്ടിയാണ്. ഹിറ്റ് പാട്ടുകൾ നിനക്കുവേണ്ടി ഞാൻ ചെയ്യുമെടാ എന്ന് സ്നേഹത്തോടെ പറഞ്ഞ രവിയേട്ടൻ പാട്ടൊരുക്കി സിനിമ കാണാൻ കാത്തുനിൽക്കാതെ പോയി. സിനിമ എൺപത് ശതമാനമായപ്പോൾ ഗംഗേ... എന്ന പാട്ട് ചിത്രീകരിക്കാൻ കാശില്ലാതെയായി. രവിയേട്ടന്റെ അവസാനത്തെ ഊർജവും സംഗീതമായതാണ് ആ വരികൾക്കു വേണ്ടി. അതിനോട് നീതിപുലർത്താൻ പറ്റാതെയായി. എന്തുചെയ്യും? മദ്രാസിൽ പോയി അദ്ദേഹത്തിന്റെ ഭാര്യ ശോഭേച്ചിയെ കണ്ട് സങ്കടാവസ്ഥ പറഞ്ഞു. സാരമില്ല, എല്ലാം രവിയേട്ടൻ കാണുന്നുണ്ടാകും എന്നവർ പറഞ്ഞപ്പോൾ ഗംഗേ... എന്ന പാട്ടില്ലാതെ സിനിമയില്ലെന്ന് ഞാൻ ഉറപ്പിച്ചു.\nഒരോ സീൻ എടുക്കുമ്പോളും ലാലേട്ടന്റെ വ്യത്യസ്ത ആംഗിളിലുള്ള, ഗെറ്റപ്പിലുള്ള കുറേ ഷോട്ടുകൾ എടുത്തുവച്ചിരുന്നു. അന്നങ്ങനെ ആരോ തോന്നിപ്പിച്ചു. ഉപയോഗിക്കേണ്ട സന്ദർഭം വേറെയായിരുന്നു. ആ ഷോട്ടുകളെല്ലാം നിരവധി തവണ കുത്തിയിരുന്ന് എഡിറ്റ് ചെയ്താണ് ഗംഗേ... എന്ന പാട്ടിന് ദൃശ്യങ്ങളൊരുക്കിയത്. തിയേറ്ററിൽ പാട്ട് വന്നപ്പോൾ കയ്യടിതുടങ്ങി. സമാധാനമായി. കഷ്ടപ്പാടുകളുടെ ഫലം വന്നിരിക്കുന്നു. പിന്നീടൊരു കഥ പറയാൻ നിൽക്കാതെ ഗിരീഷും പോയി. പതിനാല് വർഷം കഴിഞ്ഞു. വടക്കുംനാഥന്റെ ചിത്രീകരണസമയത്തെ മാനസികസംഘർഷം ഓർക്കുമ്പോൾ ശശിയേട്ടനെ ഓർക്കാറുണ്ട്. അതിസങ്കീർണതകളെ ത്രില്ലായി ഏറ്റെടുത്ത എന്റെ ഗുരുനാഥനെ.


കേരള സര്‍ക്കാര് നിരന്തരം അന്വേഷണം നടത്തി ബുദ്ധിമുട്ടിക്കുന്നു: ഇ.ഡി കോടതിയില് | enforcement directorate against kerala government\n1 July 2021 8:22 AM GMT\nഎൻഫോഴ്സ്മെന്‍റ് ഡയറക്ടറേറ്റിനെതിരെ കേരള സർക്കാർ നിരന്തരം അന്വേഷണം നടത്തുകയാണെന്ന് സോളിസിറ്റർ ജനറല് തുഷാര് മേത്ത ഹൈക്കോടതിയില്. ക്രൈംബ്രാഞ്ച് അന്വേഷണം നേരത്തെ കോടതി തടഞ്ഞതാണെന്നും ഇ.ഡിക്ക് വേണ്ടി ഹാജരായ സോളിസിറ്റർ ജനറല് കോടതിയെ അറിയിച്ചു. ഇ.ഡിക്കെതിരായ ജുഡീഷ്യല് അന്വേഷണം ചോദ്യംചെയ്തുള്ള ഹരജിയിലാണ് വാദം. കേസ് വിധി പറയാന് മാറ്റി.\nസ്വര്‍ണക്കടത്ത് കേസില് ജുഡീഷ്യല് കമ്മീഷനെ നിയമിച്ചതുമായി ബന്ധപ്പെട്ടാണ് ഇ.ഡി കോടതിയെ സമീപിച്ചത്. കേന്ദ്ര സര്‍ക്കാരിന്‍റെ ഏജന്‍സിക്കെതിരെ സംസ്ഥാന സര്‍ക്കാരിന് ജുഡീഷ്യല് അന്വേഷണം നടത്താന് കഴിയില്ലെന്ന വാദമാണ് സോളിസിറ്റര് ജനറല് ഉയര്‍ത്തിയത്.\nസര്‍ക്കാര് നീക്കം സ്വര്‍ണക്കടത്തിലെ അന്വേഷണം തടയാനാണെന്നും ഇ.ഡി വാദിച്ചു. കേന്ദ്ര ഏജന്‍സിക്കെതിരെ സംസ്ഥാന സര്‍ക്കാരിന് പരാതിയുണ്ടെങ്കില് കോടതിയെ സമീപിക്കണം. നേരത്തെ ഇ.ഡിക്കെതിരായ ക്രൈംബ്രാഞ്ച് അന്വേഷണം കോടതി തടഞ്ഞതാണെന്നും ഇ.ഡി ചൂണ്ടിക്കാട്ടി.\nഎന്നാല് സംസ്ഥാന സര്‍ക്കാര് ഈ വാദത്തെ എതിര്‍ത്തു. കേന്ദ്ര സര്‍ക്കാരിന് കീഴിലെ ഒരു അന്വേഷണ ഏജന്‍സി മാത്രമാണ് ഇ.ഡി. അന്വേഷിക്കാന് യാതൊരു തടസ്സവുമില്ല, ഇ.ഡിയുടെ ഹരജി നിലനില്‍ക്കില്ലെന്നാണ് സംസ്ഥാന സര്‍ക്കാരിന്‍റെ വാദം. കേസ് ഇടക്കാല വിധി പറയാന് മാറ്റി.\nTAGS :Enforcement Directorate Pinarayi Government


ലോകകപ്പിന് ഇനി ആഴ്ചകള് മാത്രം; വെസ്റ്റിന്‍ഡീസ് ക്രിക്കറ്റ് ടീം പരിശീലകന് റിച്ചാര്‍ഡ് പൈബസിനെ പുറത്താക്കി - ഇ വാർത്ത | evartha\nആന്റിഗ്വ: ആരാധകര് പ്രതീക്ഷയോടെ കാത്തിരിക്കുന്ന ഏകദിന ക്രിക്കറ്റ് ലോകകപ്പിന് ആഴ്ചകള് മാത്രം ശേഷിക്കെ വെസ്റ്റിന്‍ഡീസ് പരിശീലകന് റിച്ചാര്‍ഡ് പൈബസിനെ പുറത്താക്കി. ടീം അധികൃതര് ഫ്ളോയ്ഡ് റെയ്ഫറിന് താത്കാലിക ചുമതല നല്‍കിയിട്ടുണ്ട്. ഈ ലോകകപ്പ് അവസാനിക്കുന്നതുവരെ പൈബസിന് കരാറുണ്ട് എങ്കിലും ക്രിക്കറ്റ് വെസ്റ്റിന്‍ഡീസ് പുതിയ പ്രസിഡന്റ് റിക്കി സ്‌കെറിറ്റിന്റെ ഇടപെടലിലൂടെയാണ് പരിശീലകനെ പുറത്താക്കിയത്.\nകോച്ച് സ്ഥാനത്ത് നിന്നും പൈബസിന്റെ പുറത്താകല് ആവശ്യമായതും കണക്കുകൂട്ടലുകളോടെയുള്ളതുമാണെന്ന് റിക്കി വ്യക്തമാക്കി. ബാര്‍ബഡോസുസ് പ്രവിശ്യക്കാരനായ പുതിയ താത്ക്കാലിക പരിശീലകന് 1997-2009 കാലയളവില് വിന്‍ഡീസിനായി കളിച്ചിട്ടുണ്ട്. ടീമിനായി ആറ് ടെസ്റ്റുകളും, എട്ട് ഏകദിന മത്സരങ്ങളും ഒരു ടി20 മത്സരവും കളിച്ച റെയ്ഫറിന് കളിക്കാരനെന്ന നിലയില് പരിചയസമ്പത്ത് കുറവാണ്. എന്നാല് പരിശീലകനെന്ന നിലയില് റെയ്ഫറിന്റെ മികവാണ് വിന്‍ഡീസ് ദേശീയ ടീമിലേക്ക് തെരഞ്ഞെടുക്കപ്പെടാന് കാരണം.\nഇതിന് മുന്‍പ് വെസ്റ്റിന്‍ഡീസ് എ ടീമിനെയും ടി20 ടീമിനെയും പരിശീലിപ്പിച്ച പരിചയം റെയ്ഫറിനുണ്ട്. ദേശീയ ടീമിനെ ലോകകപ്പില് പരിശീലിപ്പിക്കാന് അദ്ദേഹത്തിന് കഴിയുമെന്നാണ് ക്രിക്കറ്റ് വെസ്റ്റിന്‍ഡീസ് വ്യക്തമാക്കുന്നത്. പുറത്താക്കപ്പെട്ട പൈബസിന്റെ നേതൃത്വത്തില് വെസ്റ്റിന്‍ഡീസ് ഇംഗ്ലണ്ടിനെതിരായ ടെസ്റ്റ് പരമ്പര സ്വന്തമാക്കിയിരുന്നു. മാത്രമല്ല, ഏകദിന പരമ്പരയില് 2-2 എന്ന നിലയിലെത്തിക്കാനും കഴിഞ്ഞു.\nTopics: West Indies World cup cricket


news | ഇത്രയും സൗന്ദര്യം ഉള്ള എനിക്ക് എന്തുകൊണ്ട് സിനിമയിൽ അഭിനയിച്ചുകൂട? ഹോളീവുഡ് സിനിമയിൽ അഭിനയിക്കാൻ താൽപര്യം വീണ്ടും പ്രകടിപ്പിച്ച് മരിയ ഷറപ്പോവ; വീണ്ടും ആഗ്രഹം പ്രകടിപ്പിക്കുന്നത് ടെന്നീസ് വിട്ട് മോഡലിങ്ങിൽ ശ്രദ്ധ കേന്ദ്രീകരിക്കുന്നതിനിടെ - MarunadanMalayalee.com\nOctober 22, 201906:46 PM IST Permalink\nമോസ്‌കോ: ഒരു കാലത്ത് ടെന്നീസ് കോർട്ടിലെ മിന്നും താരവും സൗന്ദര്യ റാണിയുമായിരുന്നു റഷ്യയുടെ മറിയ ഷറപ്പോവ. ഇപ്പോൾ വീണ്ടും ചർച്ചയാകുന്നത് താരത്തിന്റെ സൗന്ദര്യം. സിനിമയിൽ അഭിനയിക്കാൻ താത്പര്യമുണ്ടോ? എനിക്ക് ഇത്രയും സൗന്ദര്യം ഉണ്ടെങ്കിൽ എന്തുകൊണ്ട് സിനിമയിൽ അഭിനയിച്ചുകൂട. പക്ഷേ, അതിനെക്കുറിച്ച് ഞാനിതുവരെ ആലോചിച്ചിട്ടില്ല. ഹോളിവുഡിൽ അഭിനയിക്കാൻ താത്പര്യമുണ്ടെന്ന് സൂചന നൽകുകയാണ് താരം. ഇത്രയും സുന്ദരിയായ താരം എന്താണ് സിനിമയിൽ അഭിനയിക്കാത്തത് എന്ന ചോദ്യത്തിനാണ് താരം വീണ്ടും ആഗ്രഹം പ്രകടിപ്പിച്ച് രംഗത്ത് വ്ന്നിരിക്കുന്നത്.\nമരിയ സിനിമകളിൽ അഭിനയിക്കാൻ ഒരുങ്ങുന്നു എന്ന് നേരത്തേ വാർത്തകൾ പുറത്തുവന്നിരുന്നെങ്കിലും അത് ചർച്ചകളിൽ അവസാനിച്ചു. ഉത്തേജക മരുന്ന് ഉപയോഗത്തിന് പിടിക്കപ്പെട്ട് വിലക്കുനേരിട്ട ഷറപ്പോവ ടെന്നീസിലേക്ക് തിരിച്ചുവന്നെങ്കിലും കാര്യമായ ഒരു നേട്ടവും ഉണ്ടാക്കാൻ ഇതുവരെ കഴിഞ്ഞിട്ടില്ല. മോഡലിംഗിലാണ് ഇപ്പോഴത്തെ ശ്രദ്ധ. പ്രായമേറിവരുന്നതിനാൽ ഇപ്പോഴത്തെ നിലയിൽ അധികനാൾ പിടിച്ചുനിൽക്കാനാവില്ലെന്ന് മരിയയ്ക്ക് നന്നായി അറിയാം. അതിനാലാണ് ഹോളിവുഡിൽ അരങ്ങേറ്റം കുറിക്കാൻ ശ്രമിക്കുന്നത്.\nമരിയ ഷറപ്പോവ ടെന്നീസിൽ നിന്നും വിരമിച്ചു\nലോകത്തെ ഞെട്ടിച്ച് ഏറ്റവും പ്രായംകുറഞ്ഞ പ്രധാനമന്ത്രി\nടെന്നീസ് താരം നൊവാക് ജോക്കോവിച്ചിനും ഭാര്യക്കും കോവിഡ്\nഫിൻലാൻഡിൽ ഒരു ദിവസത്തേക്ക് പ്രധാനമന്ത്രിയായി പതിനാറുകാരി;


Ann Mary Murder case: More revealation about áccused and his aim | ആൽബിൻ ലക്ഷ്യമിട്ടത് കുടുംബത്തെ തന്നെ ഇല്ലാതാക്കാൻ? ആദ്യം ചിക്കൻ കറി, പിന്നീട് ഐസ്ക്രീം - Malayalam Oneindia\n1 min ago 'ശ്രോതാവിനെ പരിഗണിക്കാതെ പാടുന്ന യേശുദാസ്,കൊടുത്താലേ കിട്ടൂ,';വിമർശിച്ച് സംവിധായകൻ\n3 min ago കേരളം തിരഞ്ഞെടുപ്പ് ചൂടിലേക്ക്; തദ്ദേശ വോട്ടെടുപ്പ് ഡിസംബർ ആദ്യവാരം നടത്താൻ നീക്കം; രണ്ട് ഘട്ടങ്ങളിൽ\n9 min ago ഫിലിം ക്രിട്ടിക്സ് അവാർഡ്: മികച്ച ചിത്രം ജെല്ലിക്കെട്ട്, മികച്ച നടി മഞ്ജു വാര്യർ, മികച്ച നടൻ നിവിൻ\nUpdated: Thu, Aug 13, 2020, 20:21 [IST]\nകാസർഗോഡ്: വീട്ടിലുണ്ടാക്കിയ ഐസ്ക്രീം കഴിച്ച് 16 കാരി മരിച്ച സംഭവത്തിൽ വ്യാഴാഴ്ചയാണ് പ്രതി അറസ്റ്റിലായത്. ആൻ മേരിയുടെ സഹോദരൻ ആൽബിനെയാണ് പോലീസ് കസ്റ്റഡിയിലെടുത്തത്. വീട്ടിൽ തയ്യാറാക്കിയ ഐസ്ക്രീമിൽ ആൽബിൻ വിഷം കലർത്തിയതെന്നാണ് പോലീസ് കണ്ടെത്തിയിട്ടുള്ളത്. ആൽബിനും സഹോദരിയും ചേർന്ന് വീട്ടിൽ വെച്ചുണ്ടാക്കിയ ഐസ്ക്രീം കഴിച്ച് ഗുരുതരാവസ്ഥയിലായ പെൺകുട്ടി ചെറുപുഴയിലെ ആശുപത്രിയിൽ വെച്ചാണ് മരണത്തിന് കീഴടങ്ങുന്നത്. വീട്ടിൽ എല്ലാവർക്കും ആരോഗ്യപ്രശ്നങ്ങൾ ഉണ്ടായെങ്കിലും പെൺകുട്ടിയാണ് മരണത്തിന് കീഴടങ്ങിയത്. ആരോഗ്യസ്ഥിതി മോശമായ പിതാവ് ബെന്നി കോഴിക്കോട് മിംസ് ആശുപത്രിയിൽ ചികിത്സയിൽ കഴിഞ്ഞ് വരികയാണ്.\nകുടുംബത്തെ ഇല്ലാതാക്കാൻ ശ്രമം?\nഐസ്ക്രീമിൽ വിഷം കലർത്തി സഹോദരിയെ കൊലപ്പെടുത്തിയ 22കാരനായ ആൽബിനെതിരെ കൂടുതൽ വെളിപ്പെടുത്തലുമായി പോലീസ്. സഹോദരിക്ക് പുറമേ മാതാപിതാക്കളെയും വിഷം നൽകി കൊലപ്പെടുത്താനായിരുന്നു ആൽബിൻ പദ്ധതിയിട്ടിരുന്നത്. ആൽബിന്റെ മൊബൈൽ ഫോൺ ഫോൺ ഉപയോഗത്തെക്കുറിച്ച് രക്ഷിതാക്കൾ പറയുന്നതും ജോലിയ്ക്ക് പോകാൻ നിർബന്ധിക്കുന്നതുമാണ് കുറ്റകൃത്യത്തിന് ആൽബിനെ പ്രേരിപ്പിച്ചതെന്നാണ് പോലീസ് നൽകുന്ന വിവരം. ഐടിഐ കഴിഞ്ഞ ആൽബിൻ ഒരു കമ്പനിയിൽ ജോലിയ്ക്ക് ചേർന്നെങ്കിലും ട്രെയിനി ജോലി ഉപേക്ഷിച്ച് കോട്ടയത്ത് ഹോട്ടലിൽ ജോലിയിൽ പ്രവേശിക്കുകയും ചെയ്തു. ലോക്ക്ഡൌൺ പ്രഖ്യാപനത്തോടെ വീട്ടിലെത്തിയെങ്കിലും പിന്നീട് ജോലിക്ക് പോയിരുന്നില്ല. വീട്ടുകാരെ ഇല്ലാതാക്കി സ്വത്തുക്കൾ കൈവശപ്പെടുത്തി ജീവിക്കുകയായിരുന്നു ആൽബിന്റെ ലക്ഷ്യമെന്നാണ് പുറത്തുവരുന്ന റിപ്പോർട്ട്.\nആദ്യം ചിക്കൻ കറിയിൽ\nവീട്ടിൽ വെച്ച് സഹോദരിക്കൊപ്പം ഐസ്ക്രീം ഉണ്ടാക്കിയതിന്റെ രണ്ട് ദിവസം മുമ്പ് വീട്ടിലുണ്ടാക്കിയ ചിക്കൻ കറിയിലും ആൽബിൻ വിഷം കലർത്തിയിരുന്നു. ആദ്യം ദിവസം കഴിച്ചതിന്റെ ബാക്കിയായി ഫ്രിഡ്ജിൽ വെച്ച കറിയിലാണ് എലിവിഷം കലർത്തിയത്. എലിവിഷം കലർന്ന ചിക്കൻ കലർന്ന ചിക്കൻ കറി ആൽബിൻ ഒഴികെ എല്ലാവരും കഴിക്കുകയും ചെയ്തിരുന്നു. ആരോഗ്യ പ്രശ്നങ്ങളെക്കുറിച്ച് പരാതി പറഞ്ഞാണ് ആൽബിൻ ഭക്ഷണം കഴിക്കുന്നതിൽ നിന്ന് ഒഴിഞ്ഞുമാറിയത്. കുടുംബാംഗങ്ങൾക്ക് ചെറിയ വയറുവേദന മാത്രമാണ് ഇതോടെ അനുഭവപ്പെട്ടത്. പിന്നീട് ജൂലെ 29ന് വീണ്ടും വെള്ളരിക്കുണ്ട് ടൌണിൽ പോയി എലിവിഷം വാങ്ങിയാണ് വീട്ടിലുണ്ടാക്കിയ ഐസ്ക്രീമിൽ കലർത്തിയത്.\nഐസ്ക്രീമിൽ വിഷം കലർത്തി\nജൂൺ 30നാണ് ആൻമേരിയും ആൽബിനും ചേർന്ന് വീട്ടിൽ വെച്ച് ഐസ്ക്രീം ഉണ്ടാക്കിയത്. ഇതിന്റെ ഫോട്ടോ ഇരുവരും ഫേസ്ബുക്കിൽ പോസ്റ്റ് ചെയ്യുകയും ചെയ്തിരുന്നു. രണ്ട് പാത്രങ്ങളിലായാണ് ഐസ്ക്രീം ഉണ്ടാക്കിയതെങ്കിലും ഇവയിൽ ഒന്നിലൊന്നിലാണ് ആൽബിൻ വിഷം കലർത്തിയത്. ആൻമെരിയും പിതാവ് ബെന്നിയും അന്നേ ദിവസം തന്നെ ഐസ്ക്രീം കഴിച്ചിരുന്നു. അച്ഛനും സഹോദരിയും വിഷമടങ്ങിയ ഐസ്ക്രീം കഴിക്കുന്നതെല്ലാം ആൽബിൻ അവസാനം വരെയും നോക്കി നിൽക്കുകയും ചെയ്തു. അമ്മ ജെസിയാണ് തീരെ കുറച്ച് ഐസ്ക്രീം കഴിച്ചത്. ബുദ്ധിപരമായി അപ്പോഴും ആൽബിൻ ഐസ്ക്രീം കഴിച്ചിരുന്നില്ല.\nആൻമേരിക്കൊപ്പം ഐസ്ക്രീം കഴിച്ച് ഗുരുതരാവസ്ഥയിലായ ബെന്നി കോഴിക്കോട്ടെ മിംസ് ആശുപത്രിയിൽ ചികിത്സയിൽ കഴിഞ്ഞ് വരികയാണ്. ആൻമേരി മരിച്ചിട്ടുള്ളത് എലിവിഷം ഉള്ളിൽച്ചെന്നിട്ടാണെന്ന് കണ്ടെത്തിയതോടെ ബെന്നിയുടെ വീട് വെള്ളരിക്കുണ്ട് പോലീസെത്തി സീൽ ചെയ്തിരുന്നു. വിശദമായി പരിശോധന നടത്തിയാണ് പോലീസ് സംഘം മടങ്ങിയത്. സംഭവത്തിൽ ആദ്യം ചെറുപുഴ പോലീസാണ് കേസെ് രജിസ്റ്റർ ചെയ്തത്. ദിവസങ്ങൾക്ക് മുമ്പ് കേസ് വെള്ളരിക്കുണ്ട് പോലീസിന് കൈമാറുകയും ചെയ്തിരുന്നു. സൈബർ സെബർ സെല്ലിന്റെ സഹായത്തോടെ ആൽബിനെ കേന്ദ്രീകരിച്ച് നടത്തിയ അന്വേഷണത്തിലാണ് കേസിന്റെ ചുരുളഴിഞ്ഞത്. കൃത്യം നടപ്പാക്കുന്നതിനായി ആൽബിൻ ഇന്റർനെറ്റിൽ തിരഞ്ഞ കാര്യങ്ങൾ സൈബർ സെൽ തന്നെയാണ് കണ്ടെത്തിയത്.\nmurder case കൊലപാതകം പ്രതി അറസ്റ്റ് brother girl death hospital treatment police case investigation പെൺകുട്ടി മരണം പോലീസ് കേസ് അന്വേഷണം കാസര്‍ഗോഡ്\nAnn Mary Murder case: More revealation about áccused and his aim


വളാഞ്ചേരി വിനോദ് വധക്കേസ് : ഭാര്യയ്‌ക്കും സുഹൃത്തിനും ജീവപര്യന്തം തടവ് – malabarinews.com\nവളാഞ്ചേരി വിനോദ് വധക്കേസ് : ഭാര്യയ്‌ക്കും സുഹൃത്തിനും ജീവപര്യന്തം തടവ്\nPosted on August 26, 2016 August 26, 2016 by newsmal\nമഞ്ചേരി: വളാഞ്ചേരിയിലെ ഗ്യാസ് ഏജന്‍സി ഉടമ എറണാകുളം വൃന്ദാവന് കോളനി സ്വദേശി വിനോദ്‌കുമാര് വധക്കേസില് പ്രതികളായ ഭാര്യയ്‌ക്കും സുഹൃത്തിനും മഞ്ചേരി ജില്ലാ സെഷന്‍സ് കോടതി ജീവപര്യന്തം തടവ് ശിക്ഷ വിധിച്ചു. ഭാര്യ എളംകുളം വെട്ടിച്ചിറ സ്വദേശി പന്തനാനിക്ക്‌ല# ജസീന്ത ജോര്‌ജ ്‌എന്ന ജ്യോതി (62), സുഹൃത്ത് ഇടപ്പള്ളി എളമക്കര മാമംഗലത്ത് നമ്പ്രത്ത് മുഹമ്മദ് യുസഫ്(51) എന്നവരെയാണ് കോടതി ശിക്ഷി്‌ച്ചത് തടവിന് പുറമെ 25,000 രുപ പിഴയും പ്രതികള് അടക്കണം. അല്ലാത്തപക്ഷം രണ്ട് വര്‍ഷം കുടി തടവ് അനുഭവിക്കേണ്ടിവരും.\n2015 ഓക്ടോബര് എട്ടിനാണ് നാടിനെ നടുക്കിയ കൊലപാതകം നടന്നത്. വളാഞ്ചേരിയിലെ വിനോധിന്റെ വാടകവീട്ടിലെ മുറിയില് വെട്ടേറ്റുമരിച്ചനിലയില് വിനോദിനെയും കഴുത്തില് മുറിവേറ്റനിലയില് ഭാര്യ ജ്യോതിയേയും കണ്ടെത്തുകയായിരുന്നു. തുടര്‍ന്ന് പോലീസ് നടത്തിയ അന്വേഷണത്തിലാണ് ജ്യോതിയുടെ കൊലപാതകത്തിലുള്ള പങ്ക് വെളിപ്പെട്ടത്. വിനോദിന് രണ്ടാം വിവഹത്തില് കുട്ടി ഉണ്ടായതിനാല് സ്വത്ത് ഭാഗം വെച്ച് പോകുമെന്ന ആശങ്കയാണ് ജ്യോതിയെ കൊലക്ക് പ്രരിപ്പിച്ചത്.\nഏറണാകുളത്തെ ഇവരുടെ ഫ്‌ളാറ്റിലെ താമസക്കാരനും കുടുംബസുഹൃത്തുമായ .യുസഫിനെ ഇതിനായി ക്വട്ടേഷന് നല്‍കുകയായിരുന്നു. രാത്രി ഒന്നര മണിയോടെ വീട്ടിലെത്തിയ യുസഫ് ഉറങ്ങിക്കിടക്കുകയായിരുന്ന വിനോദിനെ വടിവാളുകൊണ്ട് വെട്ടുകയായിരുന്നു. 99 മുറിവുകള് വിനോദിന്റെ ദേഹത്തുണ്ടായിരുൂന്നു. തുടര്‍ന്ന മോഷണശ്രമമാണെന്ന് വരുത്തിതീര്‍ക്കാന് ജോതിയെ കെട്ടിയിട്ട് പരിക്കേല്‍പ്പിച്ച് വീട്ടിലുണ്ടായിരുന്ന ഇന്നോവ കാറുമായി യുസഫ് കടന്നുകളയുകായായിരുന്നു. തുടര്‍ന്ന ഇയാള് എടപ്പാളിനടുത്ത് മാണുരില് ഈ കാറുപേക്ഷിച്ച് ബസ്സില് ഏറണാകുളത്തേക്ക് കടന്നു കളഞ്ഞു. അന്വേഷണസംഘം ജ്യോതിയുടെ മൊബൈല് ഫോണ് കേന്ദ്രീകരിച്ച് നടത്തിയ അന്വേഷണമാണ് കേസിന്റെ ഗതി തിരിച്ചത്.\nPrevious PostPrevious കോട്ടക്കല് എടിഎം തകര്‍ത്ത് പണം തട്ടാന് ശ്രമിച്ച പ്രതി പിടിയില്\nNext PostNext കോഴിക്കോട് മാളിന് മുകളില് നിന്ന് ചാടി യുവതി ആത്മഹത്യ ചെയ്‌തു